Kalam

2021

2021

Perpustakaan Negara Malaysia            Data Pengkatalogan-dalam-Penerbitan

Kalam HIKMAH / KETUA EDITOR Dr. Lokman bin Ab. Rahman ; EDITOR Puan Effah

Imtiaz binti Zainol, Puan Nor Syafinaz binti Shamsudin, Cik Norkhairul Huliza
binti Che Husain.
Mode of access: Internet
eISBN 978-983-042-673-0
1. Islam and state--Malaysia.
2. Speeches, addresses, etc.
3. Government publications--Malaysia.
4. Electronic books.
I. Lokman Ab. Rahman, Dr.   II. Effah Imtiaz Zainol.
III. Nor Syafinaz Shamsudin.   IV. Norkhairul Huliza Che Husain.
297.27209595

M/S

3

5

6

8

11

17

30

35

38

46

49

53

59

62

68

72

78

ISI KANDUNGAN

PRAKATA

SIDANG REDAKSI

BIODATA

TAJUK

I. MAJLIS PENGHARGAAN DAN PENYAMPAIAN
SIJIL PROGRAM KEMBARA AL-AMIN

II. MAJLIS PERASMIAN PENUTUPAN PROGRAM
SANTUNI KOMUNITI MASYARAKAT SEJAHTERA

III. AMANAT SULUNG KETUA PENGARAH

IV. MAJLIS PERHIMPUNAN BULANAN JAKIM
(FEBRUARI)

V. PENGUKUHAN AKAUNTABILITI PENGURUSAN
KEWANGAN PERKHIDMATAN HAL EHWAL ISLAM

VI. MAJLIS PERHIMPUNAN BULANAN JAKIM (MAC)

VII. MAJLIS PENYEMPURNAAN PENDIGITALAN DATA
PERKAHWINAN ORANG ISLAM NEGERI PERLIS

VIII. UCAPAN PERASMIAN PROGRAM INFORMASI
DIGITAL JAKIM TAHUN 2021

IX. MAJLIS PERHIMPUNAN BULANAN JAKIM (JUN)

X. SIMPOSIUM DUNIA DAKWAH DIGITAL INSTITUT
PENGAJIAN ISLAM DAN DAKWAH SABAH

XI. MAJLIS PERHIMPUNAN BULANAN JAKIM (JULAI)

XII. MAJLIS PERASMIAN PENUTUP BENGKEL TAFSIR
PIMPINAN AR-RAHMAN VERSI RUMI BAHARU
TAHUN 2021/1442

XIII. FORUM BERDAKWAH DI ERA PANDEMIK
COVID-19 PENGALAMAN NEGARA MABIMS

XIV. MAJLIS IHTIFAL KAFA PERINGKAT NEGERI SABAH

2

XV. PERSIDANGAN KETUA PEGAWAI
PENGUATKUASA AGAMA DAN PENDAKWA
SYARIE SELURUH MALAYSIA KALI KE-21

XVI. PERANAN PSIKOSPIRITUAL DALAM
KESIHATAN JIWA

XVII. KARNIVAL SEMARAK JAWI@JAKIM 2021

ARTIKEL

 MANHAJ RABBANI, UMMAH BERKUALITI

 (DISIARKAN DI AKHBAR UTUSAN MALAYSIA,
 09 OGOS 2021)

 BERI KEPERCAYAAN KEPADA AUTORITI
 -MEREDAKAN KECELARUAN

 (HARIAN METRO, SELASA, 13/07/2021)

89

94

98

114

119

PRAKATA
Kalam Hikmah

Syukur ke hadrat Allah SWT kerana dengan izin-Nya buku “Kalam
Hikmah” ini dapat diterbitkan. Saya mengucapkan ribuan terima
kasih khususnya kepada Bahagian Penerbitan JAKIM yang telah
mengambil inisiatif menghimpunkan koleksi ucapan-ucapan
yang saya sampaikan dalam pelbagai program sama ada di
peringkat bahagian di JAKIM atau di peringkat agensi dan juga
koleksi artikel-artikel tulisan saya.

Sesungguhnya pengalaman selama hampir setahun 11 bulan
memimpin sebuah badan penyelarasan hal ehwal Islam utama
peringkat persekutuan sebesar JAKIM ini merupakan satu
pengalaman manis dan berharga sepanjang hidup saya.

Perkara-perkara yang saya kongsikan dalam ucapan-ucapan saya
adalah buah-buah fikiran yang keluar daripada pengalaman-
pengalaman saya sewaktu di dalam perkhidmatan. Nasihat-
nasihat dan teguran yang saya berikan tidak lain bagi melihat
Islam terus diangkat dalam urus tadbir di negara ini.

Penerapan Dasar Manhaj Rabbani yang mula diperkenalkan
oleh mantan YB Menteri di Jabatan Perdana Menteri (Hal Ehwal
Agama), Datuk Dr. Zulkifli Mohamad Al-Bakri dan kini diteruskan
oleh YB Menteri yang baharu iaitu YB Senator Tuan Haji Idris
bin Haji Ahmad dan juga YB Timbalan Menteri, YB Datuk Haji
Ahmad Marzuk bin Shaary telah menjadi kerangka pemikiran
kami sekaligus membentuk dasar-urus tadbir Islam di negara
ini. Diharapkan dengan perkongsian-perkongsian ini dapat
meningkatkan lagi kualiti perkhidmatan yang kita berikan secara
khususnya JAKIM.

3

Di samping berkongsi pengalaman, pastinya saya juga banyak
belajar daripada pengalaman-pengalaman tersebut termasuk
dalam kalangan warga JAKIM sendiri yang banyak berinteraksi
bersama saya dalam tugasan-tugasan seharian. Daripada semua
yang saya lalui ini saya dapat rumuskan beberapa perkara penting
yang dapat saya jadikan pedoman dan iktibar.
Antaranya pemimpin ialah contoh tauladan (Qudwah Hasanah)
kepada mereka yang dipimpin. Oleh itu, pemimpin perlulah dipilih
dalam kalangan yang terbaik dari segi ilmu dan juga akhlaknya.

Akhir kalam, semoga ‘buah tangan’ terakhir yang berupa buah
fikiran yang saya curahkan dalam ucapan-ucapan saya ini dapat
saya dimanfaatkan oleh sesiapa yang membacanya samaada
dalam kalangan warga JAKIM atau pihak luar sekalipun. Semoga
segala kebaikan yang timbul daripada perkongsian ini di hitung
sebagai amal soleh di sisi Allah SWT,

Sekian. Terima kasih.

Datuk Abdul Aziz bin Jusoh
Ketua Pengarah
Jabatan Kemajuan Islam Malaysia (JAKIM)

4

SIDANG REDAKSI
PENASIHAT

Dato’ Dr. Sirajuddin bin Suhaimee

Timbalan Ketua Pengarah (Operasi)

KETUA EDITOR

Dr. Lokman bin Ab. Rahman

Pengarah Penerbitan

EDITOR

Puan. Effah Imtiaz binti Zainol

Puan Nor Syafinaz binti Shamsudin

Cik Norkhairul Huliza binti Che Husain

PENYEMAK

Dr. Sa’adi bin Awang

En. Akhrun bin Musa

En. Munir Zihni bin Hassan

Diterbitkan oleh

Penerbitan JAKIM

Kompleks Islam Putrajaya, Presint 3,
WP Putrajaya

5

6

BIODATA

 YBhg. Datuk Abdul Aziz bin Jusoh

Abdul Aziz dilahirkan di Negeri Kelantan Darul Naim
pada tanggal 8 November 1961. Beliau berkelulusan
Ijazah Sarjana Muda (Kepujian) Pengajian Islam,
Universiti Kebangsaan Malaysia (UKM) pada tahun 1985
dan mempunyai Sijil Kaunseling dan Pengurusan Agama
dari Muslim College, London pada tahun 2003.

Kerjaya beliau dalam perkhidmatan awam bermula
sebagai Penolong Pengarah, Bahagian Penyelidikan Hal
Ehwal Islam, Jabatan Perdana Menteri pada tahun 1986.
Antara jawatan penting yang pernah disandang beliau
adalah Ketua Pegawai Eksekutif, Majlis Agama Islam
Wilayah Persekutuan (MAIWP) (2018-2020), Pengarah
Jabatan Agama Islam Wilayah Persekutuan (JAWI)
(2017-2018), Pengarah JAKIM Cawangan Sarawak (2013-
2017), Atase Agama, Bahagian Agama, Kedutaan Besar
Malaysia, Jakarta, Indonesia (2009-2013), Ketua Penolong
Pengarah (Agama), Bahagian Agama dan Kaunseling, Ibu
Pejabat Polis Diraja Malaysia, Bukit Aman (2008-2009)
dan Ketua Penolong Pengarah, Bahagian Penyelidikan
JAKIM (2005-2009) serta Pegawai Agama, Kedutaan
Besar Malaysia, Tokyo, Jepun pada tahun 1997.

7

Sumbangan beliau sangat penting dalam pembangunaan
ummah sehingga  pernah dilantik sebagai salah seorang
Ahli Panel bagi memilih Tokoh Maal Hijrah 1435H di
Peringkat Negeri Sarawak dan juga Ahli Jawatankuasa
Teknikal Pensijilan Halal Majlis Islam Sarawak. Sepanjang
beliau berkhidmat dalam perkhidmatan awam ini beliau
telah dianugerahi dengan pelbagai pengiktirafan antaranya
Anugerah Perkhidmatan Cemerlang (1999, 2005 dan 2013)
Jabatan Perdana Menteri, Perkhidmatan Kesatria Mangku
Negara (2009) yang dikurniakan oleh DYMM Seri Paduka
Baginda Yang DiPertuan Agong, dan pada 19 Februari 2019
beliau telah menerima Pingat Darjah Kebesaran Panglima
Mahkota Wilayah (P.M.W) yang membawa gelaran Datuk.

‘’Dengan kelayakan dan pengalaman luas beliau dalam
pentadbiran hal ehwal Islam di Malaysia, kerajaan yakin
beliau mampu menerajui JAKIM sebagai Agensi Hal Islam
peringkat Persekutuan” (YB Senator Datuk Dr. Zulkifli
Mohd Al-Bakri, Mantan Menteri di Jabatan Perdana
Menteri (Hal Ehwal Agama), Astro AWANI, 15 Januari 2021)

Penyataan tersebut dibuat pada 15 Januari 2021
bersempena pelantikan beliau sebagai Ketua Pengarah
yang menerajui JAKIM untuk mencapai misi dan visi
pentadbiran hal ehwal Islam kepada masyarakat.

MAJLIS PENGHARGAAN DAN PENYAMPAIAN
SIJIL PROGRAM KEMBARA AL-AMIN 2020

1. Alhamdulillah, terlebih dahulu kami ingin memanjatkan
kesyukuran kepada Allah SWT kerana program terbitan JAKIM iaitu
Kembara Al-Amin 2020 dengan kerjasama Fakulti Komunikasi dan
Pengajian Media UiTM berjaya dilaksanakan pada 16 November
2020 hingga 31 Disember 2020.

2. Kami mengambil kesempatan ini untuk mengucapkan setinggi-
tinggi penghargaan atas kesudian pihak Fakulti Komunikasi dan
Pengajian Media UiTM mengadakan kerjasama dengan JAKIM
dalam menjayakan program Kembara Al-Amin 2020. Kesungguhan
para pensyarah dan para pelajar dalam mencurahkan idea dan tenaga
bersama-sama pegawai UKK JAKIM selama 46 hari menyiapkan
kandungan-kandungan bagi 10 segmen yang telah dirancang amat
membanggakan JAKIM.

3. Sesungguhnya pelaksanaan program Kembara Al-Amin 2020
merupakan inisiatif JAKIM bagi menyahut saranan YB Menteri di
Jabatan Perdana Menteri (Hal Ehwal Agama) supaya JAKIM dan agensi-
agensi di bawah beliau memanfaatkan media sosial secara optimum
dalam menyampaikan info mengenai perkhidmatan yang disediakan
oleh setiap agensi. Selain itu, media sosial juga perlu dijadikan sebagai
medium untuk mendidik dan membina modal insan masyarakat
khususnya dengan menghayati keindahan akhlak Rasulullah SAW
setiap waktu agar dapat diterapkan dalam kehidupan seharian.

4. Kami mengharapkan pelaksanaan program Kembara Al-
Amin 2020 dapat memberi input berharga dan menjadi inspirasi
khususnya kepada para pelajar dalam menghadapi cabaran yang
lebih luas ketika berada di alam pekerjaan kelak. Semoga program
ini juga dapat membina jati diri para pelajar sekalian dengan
mengambil semangat daripada gelaran Rasulullah SAW ‘Al-Amin’
dan keindahan peribadi Baginda SAW. Renungi sebuah hadith sahih
daripada Abu Hurairah RA, bahawa Rasulullah SAW bersabda:

8

Maksudnya: “Sesungguhnya tidak aku diutuskan melainkan untuk
menyempurnakan kebaikan akhlak.” [Riwayat Ahmad (8952)]

5. Sekali lagi, kami ingin mengucapkan terima kasih kepada YBrs.
Encik Roslan bin Lateh, Timbalan Dekan Fakulti Komunikasi
dan Pengajian Media UiTM yang mewakili semua rakan-rakan
di UiTM, tidak ketinggalan kepada  Tuan Haji Rozlaili bin Haji
Ahmad. Pensyarah dan Perunding Projek yang telah membantu dan
menjayakan program ini. Kepada para pelajar saya doakan agar anda
sekalian diberikan rahmat dan keberkatan agar terus maju jaya dalam
apa jua bidang yang akan diceburi kelak. Walaupun program ini telah
berakhir, namun kami amat berharap agar anda teruskan sokongan
kepada program-program media sosial rasmi JAKIM setiap masa.
Tolong dan bantulah JAKIM untuk terus menyebarkan risalah dakwah
kepada segenap lapisan masyarakat dengan sama-sama share, like dan
follow media sosial JAKIM. Semoga segala budi baik dan kesungguhan
kita semua dibalas dengan ganjaran pahala daripada Allah SWT.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

9

Kembara Al-Amin
menampilkan 10
segmen menarik

yang akan disiarkan
secara berkala di

media sosial dengan
pelbagai segmen

media sosial memainkan
peranan penting untuk

mendapatkan maklumat,
menyebarkan berita dan
menyatakan pandangan

dalam apa jua isu
berkaitan hal ehwal
dalam negara serta

antarabangsa.

Kembara Al-Amin
ialah usaha untuk

memanfaatkan media
sosial secara optimum
dalam menyampaikan

info mengenai
perkhidmatan yang

disediakan oleh setiap
agensi.

10

MAJLIS PERASMIAN PENUTUPAN PROGRAM SANTUNI
KOMUNITI MASYARAKAT SEJAHTERA 2020

PENDAHULUAN

Alhamdulillah, marilah sama-sama kita panjatkan rasa penuh
kesyukuran ke hadrat Allah SWT kerana dengan rahmat, keizinan
dan hidayah-Nya kita semua telah diberi peluang dan kelapangan
masa untuk bersama-sama hadir ke Majlis Perasmian Penutupan
Program Santuni Komuniti Masyarakat Sejahtera 2020.

PENGHARGAAN

1. Terlebih dahulu saya merakamkan ucapan terima kasih serta
mengalu-alukan kehadiran YB Dato’ kerana dapat meluangkan
masa bersama-sama pada hari ini untuk merasmikan penutupan
program Santuni Komuniti Masyarakat Sejahtera bagi tahun 2020
anjuran bersama Jabatan Kemajuan Islam Malaysia dan Jabatan
Agama Islam Wilayah Persekutuan dengan kerjasama Masjid Al-
Muqarrabin, Bandar Tasik Selatan, Kuala Lumpur pada pagi yang
berbahagia ini.

2. Setinggi-tinggi penghargaan dan terima kasih juga saya
rakamkan kepada Urus Setia Jabatan Agama Islam Wilayah
Persekutuan dan Masjid Al-Muqarrabin yang telah banyak
membantu dalam menjayakan program ini dan sudi menjadi tuan
rumah program pada hari ini.

3. Tidak lupa juga kepada ketua jabatan, pegawai-pegawai,
pemimpin-pemimpin masyarakat, agensi-agensi, Imam-imam,
serta tuan-tuan dan puan-puan yang mengambil bahagian dalam
program ini. Setinggi-tinggi penghargaan dan terima kasih kepada
semua.

11

4. Tidak lupa juga kepada seluruh komuniti dan penduduk
Bandar Tasik Selatan dan sekitarnya, tidak kira tua dan muda,
pegawai-pegawai Jabatan Agama Islam Wilayah Persekutuan,
Pegawai-pegawai Pentadbiran Zon 5, ahli jawatankuasa Masjid
Al-Muqarrabin, serta tuan-tuan dan puan-puan yang mengambil
bahagian secara langsung dan tidak langsung dalam program ini
sejak dari semalam. Setinggi-tinggi penghargaan dan terima kasih
kepada semua.

Hadirin dan hadirat yang dirahmati Allah SWT,

SANTUNI KOMUNITI MASYARAKAT SEJAHTERA

5. Komuniti berupaya menjadi ejen perubahan masyarakat
sekiranya diberikan panduan dan perhatian yang lebih. Selain itu
komuniti yang bertanggungjawab juga dapat membantu kerajaan
menangani isu setempat seperti masalah kebajikan dan sosial.

6. Betapa besarnya peranan komuniti dalam membentuk
masyarakat khususnya anak-anak muda dalam meneruskan
kehidupan dengan lebih sejahtera dan  peningkatan kualiti hidup.

7. Justeru, program yang dianjurkan selama dua hari ini adalah
bertujuan untuk:
 • Meningkatkan ilmu penghayatanIslam dengan menerapkan
  cara hidup berasaskan Syariah, akhlak Islami serta memantapkan
  pegangan aqidah Ahli Sunnah Wal Jamaah;
 • Mengeratkan jaringan komunikasi antara masyarakat
  setempat, agensi kerajaan dan bukan kerajaan untuk saling
  berhubung dan berkongsi maklumat demi kesejahteraan
  bersama melalui pendekatan yang lebih padu dan berkesan;
  dan
 • Menjadikan aktiviti dakwah sebagai satu platform untuk
  meningkatkan kesejahteraan Masyarakat.

12

Hadirin yang dirahmati Allah SWT,

8. JAKIM telah menyusun pelbagai pengisian kepada pelbagai
 golongan masyarakat seperti remaja, belia, wanita dan warga emas
 di dalam program-program yang dirancang antaranya:

 a) Wanita Anggun Bidadari Syurga
  Ceramah berkisarkan hal ehwal wanita dalam Islam, ciri-ciri
  wanita yang akan membentuk diri dan sahsiah sehingga
  manjadikan wanita sebagai ahli Syurga.

 b) Bual Cinta Anak Muda
  Bual Bicara santai bersama golongan belia bagi mengupas
  isu-isu semasa belia. Cabaran dan dugaan hidup remaja dan
  belia yang akan membentuk personaliti dan jati diri menjadi
  pemuda atau pemudi contoh.

 c) Kuliah Maghrib dan Kuliah Subuh
  Kupasan isu-isu semasa berkaitan kehidupan harian yang
  menerangkan pencegahan dan kesedaran Undang-undang
  Syariah Wilayah Persekutuan. Selain itu juga, ruang ini
  menyentuh Isu-isu Semasa berkaitan Perkahwinan,
  Penceraian dan Rujuk di Wilayah Persekutuan.

 d) Kuliah Dhuha
 Pendedahan perkara-perkara berkaitan Ma‘al Hijrah yang
 menyentuh isu perpaduan sesama muslim dan bukan Islam.

13

PENUTUP

9. Saya tidak berniat untuk berucap panjang, akhir kata, saya
sekali lagi mengambil kesempatan ini untuk merakamkan ucapan
setinggi-tinggi penghargaan dan terima kasih terutama sekali kepada
Yang Berhormat Dato’ Sri Syed Ibrahim bin Syed Ahmad, Pengerusi
Jawatankuasa Hal Ehwal Agama Islam, Pelajaran dan Kesihatan
Negeri Pahang atas komitmen YB Dato’ hadir ke majlis ini.

10. Semoga kita semua dilimpahi rahmat dan hidayah Allah SWT.
Sekian.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

Terima kasih.

14

Program Santuni Komuniti
Masyarakat Sejahtera
kerjasama JAKIM dengan
Masjid Al-Muqqarobin, Bandar
Tasik Selatan, Kuala Lumpur

MENINGKATKAN
ilmu penghayatan

Islam bersandarkan
pegangan Ahli

Sunnah Wal
Jamaah

MENGERATKAN
jaringan komunikasi

antara komuniti
setempat, agensi

kerajaan dan bukan
kerajaan

MENJADIKAN
aktiviti dakwah
sebagai kaedah

kehidupan
yang sejahtera

OBJEKTIF PENGANJURAN
program 2 hari ini:

15

BUAL BICARA
SECARA SANTAI

WANITA
ANGGUN

BIDADARI
SYURGA

KULIAH
MAGHRIB

DAN KULIAH
SUBUH

mengupas isu-isu
semasa dan cabaran
yang dihadapi oleh
remaja/belia

Ceramah
membentuk

sahsiah wanita
dalam Islam

Kupasan mengenai
kesedaran Undang-undang
Syariah Wilayah Persekutuan
berkaitan perkahwinan,
penceraian dan rujuk selain
dibincangkan mengenai
perpaduan muslim dan
bukan muslim sempena
bulan Maal Hijrah.

Program Santuni Komuniti Masyarakat
Sejahtera kerjasama JAKIM dengan
masjid Muqqarobin Bandar Tasik Selatan,
Kuala Lumpur

16

AMANAT SULUNG KETUA PENGARAH

1. MUKADIMAH

Assalamualaikum WB. Terlebih dahulu, marilah sama-sama
kita bersyukur, ke hadrat Ilahi, atas limpah rahmat-Nya, kita
dapat  berkumpul pada hari ini secara maya bagi menjayakan
Perhimpunan Bulanan JAKIM setelah sekian lama kita tidak dapat
mengadakannya atas sebab-sebab yang tidak dapat dielakkan.

Perhimpunan bulanan JAKIM pada pagi ini, merupakan
suatu sejarah buat diri saya dan JAKIM kerana ia merupakan
perhimpunan pertama saya selaku Ketua Pengarah yang baru
dilantik menggantikan Almarhum Dato’ Haji Paimuzi bin Yahya,
mantan Ketua Pengarah yang banyak berjasa kepada kita semua.
Sesungguhnya, hasil jasa dan sumbang bakti pimpinan JAKIM
terdahulu, telah banyak merintis jalan memungkinkan JAKIM
mencapai kejayaan pada hari ini. Marilah sama-sama kita baca
surah al-Fatihah buat pimpinan serta warga JAKIM yang terdahulu
meninggalkan kita. Al-Fatihah.

2. LATAR BELAKANG PEMILIHAN KP JAKIM

Di kesempatan ini, saya ingin merakamkan ribuan terima kasih,
kepada pihak Kerajaan khususnya YB Menteri dan YB Timbalan
Menteri di Jabatan Perdana Menteri (Hal Ehwal Agama), YBhg. Tan
Sri KSN, YBhg. Tan Sri KPPA dan YBhg. Datuk TKSUK JPM atas
kepercayaan  melantik saya sebagai KP JAKIM yang ke 13.

Proses pemilihan dan pelantikan KP JAKIM pada kali ini agak
berbeza dengan proses pelantikan KP yang sebelumnya. Ini kerana,
pihak kerajaan memerlukan sedikit masa untuk membuat penelitian
sebelum membuat keputusan terbaik melantik KP JAKIM.

17

Saya pada peringkat permulaannya telah dipanggil oleh YB Menteri
bagi mendapatkan pandangan mengenai ciri-ciri yang perlu ada
pada seorang KP JAKIM. Tanpa ada sebarang prasangka, saya telah
mengemukakan pandangan saya mengenai kriteria calon-calon KP
JAKIM secara umum. Saya tidak menyangka, bahawa pertanyaan
tersebut rupanya suatu proses penilaian YB Menteri terhadap
Pegawai Hal Ehwal Islam sebelum dilantik sebagai KP JAKIM.

Proses seterusnya, bagi mengelakkan persepsi yang salah terhadap
pemilihan KP JAKIM, YB Menteri telah menerima cadangan
daripada KSN dan KPPA agar mengadakan temuduga bagi menilai
beberapa calon lain yang dirasakan layak untuk mengisi jawatan KP
JAKIM supaya lebih adil dan tidak salah dalam membuat keputusan
dan pemilihan.

Akhirnya, atas keputusan bersama semua pihak, mungkin pada
pertimbangan pihak kerajaan, maka saya dianggap sebagai calon
yang sesuai buat masa ini. Ini bukan bermakna calon-calon yang
lain tidak sesuai atau saya katakan bahawa saya merupakan calon
yang terbaik, tetapi keputusan yang dibuat oleh kerajaan atas
pertimbangan kesesuaian semasa.

Dalam tempoh proses pemilihan tersebut, kita semua sedia maklum,
telah berlegar pelbagai persepsi dan juga fitnah termasuklah
tohmahan yang mengatakan bahawa YB Menteri cuba membawa
calon dari luar untuk dilantik sebagai KP JAKIM. YB Menteri
berkali-kali katakan kepada saya bahawa itu semua tidak benar
sama sekali. Akhirnya, saya terpaksa mengeluarkan satu notis
dalaman JAKIM untuk memberi teguran kepada warga JAKIM
agar tidak membuat sebarang andaian mengenai berita tidak sahih
dan cakap-cakap yang tidak benar tersebut.

18

Saudara dan Saudari sekalian,

Sesungguhnya, pelantikan saya sebagai KP JAKIM ini adalah suatu
amanah yang sangat besar dan berat bagi saya. Jawatan sebagai
KP JAKIM adalah suatu jawatan yang unik, sama uniknya dengan
pentadbiran hal ehwal Islam di negara kita seperti yang termaktub
dalam Perlembagaan Persekutuan. JAKIM telah diberi tanggungjawab
oleh Majlis Raja-Raja untuk mengurus penyelarasan pentadbiran hal
ehwal Islam bersama Jabatan dan Majlis Agama Islam Negeri. Selain
itu, JAKIM juga bertanggungjawab merancang dan mengesyorkan
kepada kerajaan mengenai hala tuju pembangunan Islam di negara
ini. Justeru, baik buruknya pengurusan hal ehwal Islam di Malaysia,
sebahagian besarnya terletak pada bahu JAKIM yang memikulnya.
Tanggungjawab ini bukan hanya soal menjaga kepentingan pihak-
pihak tertentu sahaja, tetapi menjadi kepimpinan di JAKIM perlu
memikirkan soal yang lebih besar iaitu menjaga soal kepentingan
ummah keseluruhannya meliputi akidah, syariah, akhlak, hukum-
hakam, halal haram, baik buruk dalam sebuah negara Islam iaitu
Malaysia yang menjadi rujukan di serata dunia.

Saudara dan saudari sekalian,

Kebetulan, pelantikan saya sebagai KP JAKIM ketika suasana dunia
sedang menghadapi musibah pandemik COVID-19 dan kerajaan pula
mengisytiharkan PKP 2.0 di seluruh negara kecuali Sarawak. Saya
berfikir panjang, dengan tempoh masa yang saya ada untuk berbakti
dalam kerajaan, dengan suasana negara menghadapi pandemik yang
entah bila akan berkesudahan, saya sedar, saya perlu melakukan
sesuatu dengan cepat dan berkesan. Semua pemimpin, apabila diberi
amanah dan kepercayaan untuk memimpin, sudah pasti mempunyai
sesuatu yang ingin dilaksanakan untuk ditinggalkan sebagai sebuah
legasi kepada organisasi tersebut.

Melihat kepada keadaan semasa di JAKIM buat masa ini, kita
sering dihujani dengan pelbagai isu yang secara tidak langsung telah
mencemarkan imej dan reputasi JAKIM sebagai agensi pengurusan
hal ehwal Islam di negara ini. Sebagai contoh, masyarakat menuding

19

jari kepada JAKIM dalam isu penyeludupan daging baru-baru ini,
isu integriti golongan agamawan dipertikaikan, isu LGBT yang tidak
berkesudahan, termasuklah isu-isu pengurusan agensi agama lain
sehinggalah isu gesaan supaya JAKIM dirombak. Ini semua merupakan
manifestasi apabila kita tidak mengurus sesuatu isu dengan cekap dan
berkesan.

Justeru, dalam tempoh masa yang ada sepanjang saya menjadi
KP JAKIM ini, saya ingin mengajak semua barisan kepimpinan
JAKIM dan warga JAKIM keseluruhannya, untuk sama-sama kita
berganding bahu fikirkan dan laksanakan segera strategi yang
paling berkesan untuk pulihkan persepsi masyarakat terhadap
agensi agama khususnya JAKIM dalam jangka masa pendek dan
jangka masa panjang.

3. WAY FORWARD JAKIM

Saudara dan Saudari Sekalian,

Sebagai KP JAKIM yang baru, saya akan meneruskan legasi
kepimpinan KP-KP yang terdahulu, sejak zaman awal penubuhan
JAKIM. Dasar, visi, dan misi JAKIM yang dipandu oleh Pelan
Strategik JAKIM, akan terus menjadi panduan, dalam memacu
hala tuju JAKIM. Cuma, mungkin beberapa pendekatan akan
disesuaikan, dengan keperluan semasa.

Sebagai ketua jabatan yang baru, saya beriltizam untuk  terus
melaksanakan 5 perkara berikut ;

Perkara pertama, memperkemaskan pengurusan organisasi dan
sistem penyampaian berkesan.

Bagi memastikan JAKIM dapat mengurus penyampaian perkhidmatan
dengan berkesan, sukacita saya ingin memaklumkan bahawa satu
perbincangan telah diadakan oleh saya dan pihak pengurusan JAKIM
bersama YB Menteri bagi membuat perubahan terhadap struktur
JAKIM selaras proses redeployment Fasa 2 yang sedang diuruskan oleh

20

Bahagian Pengurusan Sumber Manusia. Sedikit masa lagi kita akan
umumkan bagaimanakah wajah JAKIM 2.0 yang akan ditampilkan
dengan beberapa perubahan struktur yang lebih segar.
Selain itu, kita juga perlu berusaha untuk mengubah persepsi
masyarakat terhadap agensi agama termasuk JAKIM yang sering
dilabelkan sebagai lemah, lembab, lambat dan kurang berkualiti.
Justeru, bagi menangani persepsi sebegini, sukacita saya ingin
menubuhkan sebuah pasukan yang dinamakan Jawatankuasa
Pengurusan Kualiti & Inovasi JAKIM yang akan diketuai oleh YBrs.
TKP Pengurusan JAKIM. Pasukan ini bertanggungjawab merancang
serta melaksanakan kualiti dan inovasi dalam pengurusan JAKIM
termasuk menilai fungsi, sistem dan proses kerja sedia ada di setiap
bahagian bagi tujuan penambahbaikan.

Saudara dan Saudari Sekalian,

Budaya integriti dalam sistem penyampaian berkesan amat
diberi penekanan oleh pihak kerajaan. Ini pula selaras dengan
tuntutan ajaran Islam supaya setiap amanah perlu dilaksanakan
seadil-adilnya. Bagi memastikan setiap warga JAKIM memiliki
nilai integriti tinggi, saya akan melancarkan  Pelan Anti Rasuah
Organisasi (OACP) JAKIM dalam tempoh terdekat melalui
tindakan Unit Integriti JAKIM.

Sistem penyampaian juga turut dinilai sejauh mana masyarakat
mendapat manfaat daripada perkhidmatan yang disediakan
oleh kerajaan dengan cepat dan berkesan. Dalam hal ini, setiap
perkhidmatan yang disediakan oleh kerajaan perlu dihebahkan
secara meluas kepada masyarakat dan menyediakan cara yang
mudah untuk mereka mendapatkan perkhidmatan tersebut.
Justeru, sukacita JAKIM akan memanfaatkan teknologi IT dalam
mempertingkatkan sistem penyampaian berkesan. Sehubungan itu,
kita akan lancarkan sebuah aplikasi mobil dengan nama JAKIM
Touch yang sedang dibangunkan oleh Bahagian Pengurusan
Maklumat dan  UKK.

21

Keberkesanan perkhidmatan yang disediakan oleh Jabatan perlu
diukur bagi memastikan tindakan dan kerja kita mencapai objektif
yang ditetapkan termasuk memenuhi kehendak syarak. Dalam
hal ini, YB Menteri telah bersetuju bahawa dalam pelaksanaan
Dasar Manhaj Rabbani (DMR) yang beliau akan umumkan nanti,
inisiatif i-MaqSD yang dibangunkan oleh Bahagian Maqasid Syariah
akan diguna pakai, bagi mengukur tahap pelaksanaan DMR yang
berteraskan Maqasid Syariah atau Maqasid Insaniyyah Rabbaniyyah.
Justeru, i-Maqsid yang menggabungkan nilai-nilai Maqasid Syariah
dan Sustainable Development Goal (SDG) dalam sistem pengurusan
di JAKIM akan dipanjangkan kepada agensi agama persekutuan pada
peringkat awal serta kementerian-kementerian lain pada peringkat
seterusnya. Perkara ini akan diselaras oleh Bahagian Maqasid Syariah.

Perkara kedua yang akan menjadi tumpuan saya ialah, pembangunan
dasar pengurusan hal ehwal Islam yang komprehensif melalui
penyelidikan dan pembangunan.

Seperti yang kita sedia maklum, JAKIM merupakan agensi pusat yang
bertanggungjawab menasihati kerajaan mengenai pembangunan hal
ehwal Islam melalui cadangan dasar-dasar pengurusan hal ehwal
Islam di negara ini. Oleh sebab itu, JAKIM terlibat dalam mengurus
setiakan badan-badan pembuat dasar hal ehwal Islam seperti Majlis
Kebangsaan Bagi Hal Ehwal Ugama Islam (MKI), Muzakarah MKI,
Lembaga Penasihat Penyelarasan Pelajaran & Pendidikan Agama
Islam (LEPAI), Jawatankuasa Teknikal Undang-undang Syarak & Sivil,
Mesyuarat Exco Agama Negeri, Persidangan Ketua Jabatan / Majlis
Agama Islam Negeri (PKJ) dan lain-lain. Justeru, bagi memanfaatkan
badan-badan pemutus dasar ini, JAKIM perlu mempunyai pasukan
R&D yang berkesan. Sehubungan itu, saya akan mewujudkan
Felo Penyelidikan JAKIM yang terdiri daripada pegawai dalaman
JAKIM dan juga tenaga kepakaran dari luar untuk merancang serta
melaksanakan kajian dan pembangunan dasar pengurusan hal
ehwal Islam di Malaysia dalam semua aspek seperti undang-undang,
pendidikan, pentadbiran, halal, dakwah dan sebagainya. Untuk itu,
saya memohon YBrs. TKP(D) untuk mengetuai pasukan ini.

22

Saudara dan Saudari Sekalian,

Perkara ketiga yang menjadi keutamaan saya ialah dakwah dan
pembangunan insan.
Dalam tempoh negara sedang menghadapi pandemik COVID-19
dan PKP yang belum tahu penghujungnya, JAKIM perlu bijak
dan kreatif dalam mengisi ruang dan peluang sedia ada sebaik
mungkin. Kita tidak boleh menunggu sehingga tamat PKP, PKPB
dan PKPP untuk menjalankan program dakwah dan pembangunan
insan. Apabila menyebut dakwah dan pembangunan insan, kita
tidak mahu fikiran kita hanya tertumpu kepada aktiviti yang
dijalankan oleh Bahagian Dakwah, Bahagian Penyiaran, Bahagian
Pendidikan, Bahagian Penerbitan, Bahagian KSK, ILIM dan
Pemberi Pendidikan Tinggi (PPT) JAKIM sahaja. Kita perlu
letakkan dalam pemikiran kita bahawa semua bahagian di JAKIM
termasuk masjid-masjid utama dan masjid di seluruh negara
perlu digerakkan dalam merancakkan lagi program dakwah dan
pembangunan insan di seluruh negara. Cumanya, bagaimanakah
caranya untuk kita sesuaikan program dakwah dalam musim
sekarang ini? Justeru, saya akan memastikan program dakwah
dan pembangunan insan dapat dilaksanakan melalui pendekatan
norma baharu dan mengutamakan medium teknologi IT termasuk
program media sosial yang digerakkan oleh UKK. Sehubungan itu,
saya telah meminta YBrs. TKPO menggerakkan pasukan Dakwah
Siber JAKIM bagi merealisasikan perkara ini dalam tempoh
terdekat.

Saudara dan saudari Sekalian,

Perkara keempat yang menjadi keutamaan saya ialah isu kebajikan
warga JAKIM

Saya menerima banyak SMS dan WhatsApps dari warga JAKIM
sama ada di dalam ibu pejabat mahupun di luar ibu pejabat yang
mengemukakan cadangan dan pandangan mengenai isu kebajikan
pegawai. Antaranya isu lambat naik pangkat, isu pertukaran dan
penempatan, isu kader dan lain-lain.

23

Berhubung isu lambat kenaikan pangkat, ia turut menjadi
keutamaan YB Menteri. Dalam hal ini, saya telah meminta Bahagian
Dasar Kemajuan Islam (BDKI) dan Bahagian Pengurusan Sumber
Manusia (BPSM) untuk menguruskan perkara ini dengan bantuan
dan sokongan daripada PKPU. Saya beriltizam untuk memastikan
dalam tempoh saya menjadi KP, pegawai yang selayaknya naik
pangkat, akan dipastikan naik pangkat melalui beberapa kaedah
yang akan disyorkan kepada YBhg. Tan Sri KSN, YBhg. Tan Sri
KPPA dan YBhg. Datuk TKSUK JPM dalam tempoh terdekat ini. Isu
ini bukan hanya melibatkan kumpulan pengurusan dan profesional
bahkan melibatkan kumpulan sokongan juga.

Saya juga beriltizam sedaya upaya mungkin untuk melaksanakan
sistem penempatan The Right People at The Right Place bagi
memastikan penempatan pegawai sesuai dengan kepakaran, minat
dan kecenderongan setiap pegawai bagi mewujudkan keseronokan
bekerja. Sehubungan itu, saya telah meminta BPSM untuk
menyediakan Garis Panduan Pertukaran dan Penempatan PHEI
Kumpulan P&P dan Pelaksana.

Bagi memantapkan perkhidmatan kader JAKIM di luar ibu pejabat,
JAKIM akan menerbitkan Manual Penempatan Skim Perkhidmatan
Hal Ehwal Islam di Kementerian/ Jabatan dan Agensi Kerajaan.

24

Saya juga mendapat cadangan daripada warga JAKIM yang
mempunyai kepakaran tertentu dalam bidang latihan dan
perundingan Islam. Namun malangnya buat masa ini, belum ada
mekanisme sesuai yang boleh memberi pengiktirafan kepakaran
yang dimiliki oleh mereka. Sehubungan itu, saya beriltizam untuk
melancarkan Standard Perunding Latihan Islam yang dibangunkan
oleh ILIM bagi membolehkan warga JAKIM mendapat pengiktirafan
kepakaran mereka.

Saudara dan Saudari sekalian.

Perkara kelima dan terakhir yang menjadi keutamaan saya ialah
menyediakan pelan pelapis kepimpinan JAKIM.

Sebelum saya bersara, sudah pasti menjadi tugas dan tanggungjawab
saya untuk mewarisi kepimpinan JAKIM kepada mereka yang
mempunyai kompetensi tinggi. Kepimpinan bukan hanya merujuk
kepada jawatan KP, bahkan termasuk TKP, Pengarah-pengarah
Bahagian sehinggalah kepimpinan di peringkat bawahan. Antara
ciri-ciri kepimpinan JAKIM yang perlu kita bangunkan ialah :

i) Kualiti Keperibadian (softskills)
 • Mempunyai keupayaan memimpin dan keupayaan membina
  kepercayaan terhadap kepimpinan
 • Keputusan yang cepat dan tepat
 • Kemampuan membina dan melatih pasukan sendiri
 • Kemampuan menyatu dan memberi tujuan yang jelas
 • Sedia mendengar

ii)  Kualiti Ilmiah
 • Mempunyai latar bidang kepakaran khusus tertentu dalam
  bidang-bidang ilmu Islami yang mampu menjadi rujukan sama
  ada kepada pegawai bawahan atau kepada stakeholder; dan
 • Penguasan bahasa-bahasa utama antarabangsa
  (Bahasa Arab/ Bahasa Inggeris).

25

iii) Kualiti Akhlak/ Integriti
 • Mempunyai rekod bersih sepanjang perkhidmatan.
 • Mampu menjadi contoh kepada warga JAKIM dan juga imej
  JAKIM sendiri sebagai agensi agama; dan
 • Menitik berat aspek integriti dan tidak bertolak ansur terhadap
  sebarang salah laku dan pelanggaran peraturan perkhidmatan.

iv) Manhaj pemikiran yang wasati/ Ahli Sunnah Wal Jamaah
 • Mampu memimpin JAKIM memainkan peranan utama
  sebagai pihak yang dapat menjernihkan aliran-aliran
  kefahaman dalam ASWJ kepada sebuah manhaj arus
  perdana yang sederhana serta membanteras pemikiran dan
  ajaran menyeleweng.

v) Kompetensi Digital
 • Nilai tambahan kepada kepimpinan JAKIM selaras evolusi
  Industri 4.0 (IR4.0); dan
 • Kompetensi bukan semata mahir dari segi aspek teknikal
  tetapi juga bijaksana dalam memenuhi tuntutan dunia
  digital tanpa batas

vi) Daya Inovasi Dalam Kepimpinan
 • Kebijaksaan dan keberanian dalam melakukan perubahan-
  perubahan baik, selari gelombang Revolusi Industri 4.0 –
  menekankan aspek Critical Thinking, Creativity, Complex
  Problem Solving, Analytical Thinking; dan
 • Menyediakan ruang dan peluang yang kondusif bagi
  pegawai-pegawai untuk berkongsi idea-idea baharu.

vii) Diterima oleh warga JAKIM dan pihak berkuasa agama negeri

4. SALING PERLU MEMERLUKAN

Saudara dan Saudari Sekalian,

Bagi merealisasikan semua hasrat dan iltizam yang saya utarakan
sebentar tadi, ianya memerlukan sokongan dan dokongan daripada

26

semua warga JAKIM yang saya kasihi. Dalam hal ini, saya amat
bersyukur kerana mempunyai TKP-TKP yang setia membantu saya
dulu, sekarang dan selepas ini InsyaAllah.

Selain itu, saya juga merasa bertuah kerana turut disokong oleh
Pengarah-Pengarah Bahagian yang setia bersama, tidak ketinggalan
semua warga JAKIM yang ada, maka saya yakin dan percaya dengan
gandingan mantap kita semua, maka misi dan visi JAKIM, akan
dapat diteruskan, dengan lebih lancar dan cemerlang lagi.

Pada saya, setiap orang dalam kalangan anda, adalah aset yang sangat
bernilai kepada JAKIM. Setiap individu ada peranan masing-masing,
ibarat sebuah rumah, ada yang menjadi tiang, ada yang menjadi
atap, ada yang menjadi lantai, ada yang menjadi tingkap, dan ada
yang menjadi paku. Tanpa atap, rumah akan bocor, tanpa paku,
rumah akan roboh.

Sekian, Wabillahi taufik wal hidayah wassalamualaikum
warohmatullahi wabarokatuh.

27

Memperkenalkan
pengurusan

Mempekasakan
dasar

Memperkasakan
program

Mengutamaan
kebajikan

Menyediakan
pelan

ILTIZAM
KETUA PENGARAH JAKIM5

warga JAKIM

organisasi
dan sistem
penyampian
berkesan

dakwah dan
pembangunan
insan dengan
norma baharu

pelapis
kepimpinan
JAKIM

pengurusan
hal ehwal
Islam secara
komprehensif
melalui
penyelidikan
dan
pembangunan

28

Kualiti
Keperibadian

(softskills)

• mempunyai rekod
bersih sepanjang
perkhidmatan

• mampu menjadi
contoh kepada
warga JAKIM dan
juga imej JAKIM
sendiri sebagai
agensi agama

• Menitikberat
aspek intergriti
dan tidak bertolak
ansur terhadap
sebarang salah laku
dan pelanggaran
peraturan
perkhidmatan

• mampu memimpin
JAKIM memainkan
peranan utama
sebagai pihak yang
dapat menjernihkan
aliran-aliran
kefahaman dalam
ASWJ kepada
sebuah manhaj
arus perdana yang
sederhana serta
membanteras
pemikiran dan
ajaran menyeleweng

• mempunyai latar bidang
kepakaran khusus tertentu
dalam bidang-bidang
ilmu islami yang mampu
menjadi rujukan sama ada
kepada pegawai bawahan
atau kepada stakeholder

• Penguasaan bahasa-bahasa
utama antarabangsa
(B.arab/Inggeris).

• Nilai tambahan
kepada kepimpinan
JAKIM selaras evolusi
Industri 4.0 (IR4.0)

• Kompetensi bukan
semata mahir dari
segi aspek teknikal
tetapi juga bijaksana
dalam memenuhi
tuntutan dunia
digital tanpa batas

• Kebijaksanaan dan
keberanian dalam
melakukan perubahan-
perubahan baik,
selari gelombang 4th
Revolusi Industri -
menekankan aspek
ritical Thinking,
Creativity, Complex
Problem Solving,
Analytical Thinking

• Menyediakan ruang
dan peluang yang
kondusif bagi pegawai-
pegawai untuk
berkongsi idea-idea
baharu

 oleh warga JAKIM
dan pihak berkuasa
agama negeri

7 CIRI-CIRI
KEPIMPINAN JAKIM

• mempunyai keupayaan
memimpin dan keupayaan
membina kepercayaan terhadap
kepimpinan

• Keputusan yang cepat dan tepat
• Kemampuan membina dan

melatih pasukan sendiri
• Kemampuan menyatu dan

memberi tujuan yang jelas
• Sedia mendengar

Kualiti
ilmiah

Kompetensi
digital

Daya Inovasi
dalam

kepimpinan

Manhaj
pemikiran

yang wasati/
Ahli Sunnah
Wal Jamaah

Kualiti akhlak/
Integriti

Diterima

29

MAJLIS PERHIMPUNAN BULANAN JAKIM (FEBRUARI)

1.  Alhamdulillah, bersyukur kehadrat Allah SWT kerana pada
pagi Jumaat yang penuh dengan barakah ini kita dipertemukan
dalam Majlis Perhimpunan Bulanan JAKIM bagi bulan Februari
2021. Saya mendoakan agar kita semua sentiasa berada di bawah
lindungan Allah SWT dan sentiasa bersemangat waja untuk terus
menjalankan tugas dan amanah kita semua walaupun kita masih
lagi bertarung melawan pandemik COVID-19 yang entah bila akan
berakhir.

2. Terlebih dahulu saya dan seluruh warga JAKIM menzahirkan
rasa sukacita dan amat merasa gembira atas kesudian YB Menteri
dan YB Timbalan Menteri meluangkan masa hadir ke Majlis
Perhimpunan Bulanan JAKIM pada kali ini. Sesungguhnya
kehadiran kedua-dua pimpinan kita ini menunjukkan bukti
kesungguhan azam dan komitmen kedua-duanya kepada peranan
dan fungsi JAKIM dalam menggerakkan hasrat dan iltizam pihak
kerajaan pada masa kini khususnya bagi portfolio di bawah Hal
Ehwal Agama Islam.

3.  Sejujurnya ingin kami zahirkan perasaan senang dan rela
untuk terus sama-sama berkerja di bawah kepimpinan kedua-
dua tokoh ini. Semangat juang, pengorbanan masa dan tenaga
yang ditunjukkan oleh mereka berdua ini dalam memastikan imej
pengurusan hal ehwal agama Islam di negara ini diperkasa dan
dibela menyuntik semangat kami untuk tidak mudah rasa lelah dan
putus asa untuk terus melakukan sebarang perubahan dan anjakan
paradigma dalam pengurusan hal ehwal Islam khususnya yang
melibatkan fungsi JAKIM.

4. Perasaan ini saya sentiasa kongsikan kepada anak-anak buah
di JAKIM dalam setiap pertemuan secara rasmi ataupun tidak
rasmi, dengan penegasan berulang kali diberikan untuk sama-
sama kita sebagai warga JAKIM, agensi yang menjadi teras kepada
pengurusan hal ehwal Islam di peringkat Persekutuan ini, untuk

30

terus membantu dan terus memberi sokongan kepada kedua-
dua pimpinan kita ini selama mana idea dan usaha yang mereka
garapkan adalah demi kebaikan semua.
Yang Berhormat Menteri, Yang Berhormat Timbalan Menteri dan
warga JAKIM yang dikasihi sekalian,

5. Atas hasrat dan keinginan tinggi YB Menteri dan YB Timbalan
Menteri yang mahu melihat kemajuan agensi agama khususnya
JAKIM ini dipertingkatkan, maka saya dan barisan kepimpinan
JAKIM yang ada ini telah menyatakan azam dan istiqamah kami
secara kolektif untuk melaksanakan beberapa perkara secara Quick
Win di JAKIM. Antara fokusnya ialah :

Yang pertama, memperkemaskan kepimpinan dan pengurusan
bahagian-bahagian di JAKIM dengan melakukan beberapa pindaan
kecil terhadap struktur sedia ada. Perkara ini telahpun dilaksanakan
dan di peringkat pertimbangan agensi pusat untuk meluluskan
cadangan penstrukturan semula organisasi JAKIM 2.0.

Yang Kedua, memastikan kebajikan warga JAKIM sentiasa terpelihara
khususnya dalam soal perjawatan dan perkhidmatan bagi memastikan
keseronokan dan motivasi bekerja sentiasa meningkat dari semasa ke
semasa.

Yang ketiga, memastikan nilai integriti warga JAKIM dapat
diamalkan secara optima tanpa sebarang kompromi demi
memastikan amanah yang diberi upah dapat dilaksanakan sebaik
mungkin. Untuk itu kami sedang usahakan supaya Pelan Anti
Rasuah Organisasi (OACP) seperti yang disarankan oleh pihak
kerajaan akan dilancar segera selewat-lewatnya pada pertengahan
bulan Mac nanti.

31

Yang keempat, bagi memastikan perkhidmatan organisasi hal ehwal
Islam tidak ketinggalan dalam dunia teknologi Revolusi Industri 4.0
atau IR 4.0, maka kami telah mewujudkan sebuah Jawatankuasa
Pengurusan Kualiti & Inovasi JAKIM yang dipengerusikan oleh
YBrs. Tuan TKP Pengurusan JAKIM. Jawatankuasa ini telah diberi
tanggungjawab untuk meneliti proses kerja sedia ada di JAKIM dan
mencadangkan sebarang bentuk inovasi kerja bagi memastikan
perkhidmatan JAKIM sentiasa up to date dan mempunyai ciri-ciri
kualiti yang tinggi. Kita tidak mahu lagi apabila sebut agensi agama,
maka perkhidmatan yang diberikan hanya ala kadar, kurang cekap
dan lambat.

Yang kelima, antara perkara yang menjadi fokus kami pada
masa kini ialah bagaimana usaha yang boleh dilakukan JAKIM
bagi memastikan perkhidmatan yang ditawarkan oleh JAKIM
dapat diketahui dengan meluas dan memudahkan masyarakat
mendapatkan perkhidmatannya. Justeru, kami telah pun membuat
beberapa perubahan kaedah pengurusan komunikasi jabatan melalui
saluran media yang ada sama ada di UKK, Bahagian Penyiaran,
Bahagian Dakwah, Bahagian Penerbitan dan lain-lain. Pewujudan
JAKIM Communication Action Team ataupun ringkasnya J-CAT
yang diurusetiakan oleh UKK JAKIM diharapkan dapat membantu
pihak pengurusan dapat bertindak secara cepat dan tepat dalam
menangani isu-isu yang timbul dalam pengurusan hal ehwal Islam.

JAKIM juga telah menggerakkan Pasukan Dakwah Siber JAKIM
yang diurusetiakan oleh Bahagian Dakwah JAKIM bagi memastikan
program dakwah bukan sahaja dilaksanakan secara fizikal, malah
akan lebih memberi fokus kepada dakwah secara maya selaras dengan
norma baharu yang digalakkan oleh pihak kerajaan. Bagi memastikan
pengurusan komunikasi antara agensi agama persekutuan dan
negeri dipertingkatkan, JAKIM akan mewujudkan satu jaringan
komunikasi yang dinamakan Forum Pegawai Komunikasi Agensi
Agama Persekutuan dan Negeri atau nama ringkasnya PEKA yang
diurusetiakan oleh UKK JAKIM. Semua idea ini adalah bagi menyahut
saranan YB Menteri agar agensi agama dapat mempertingkatkan
pengurusan komunikasi bagi memastikan imej pengurusan hal ehwal
Islam di negara ini dapat dipertingkatkan.

32

Yang Berhormat Menteri, Yang Berhormat Timbalan Menteri dan
warga JAKIM yang dikasihi sekalian,

6. Bagi memastikan semua hasrat dan iltizam yang telah saya
sebutkan sebentar tadi, maka sudah pasti panduan dan bimbingan
berterusan oleh YB Menteri dan YB Timbalan Menteri amatlah
diperlukan. Selain itu, saya amat bertuah kerana mempunyai
rakan-rakan pengurusan terdiri daripada Timbalan-timbalan
Ketua Pengarah dan Pengarah-pengarah Bahagian yang komited
dalam meneruskan gerak kerja ini. Dalam pada itu, sokongan
dan dokongan daripada seluruh warga JAKIM selama ini amat
mengharukan saya. Dalam susah dan senang, pahit atau manis,
jauh atau dekat, mereka semua menyatakan sokongan tidak
berbelah bahagi kepada semua pimpinan pengurusan yang ada
demi memastikan agensi pengurusan hal ehwal Malaysia, JAKIM
yang keramat ini terus gagah di persada.

7. Sekian, sahaja ucapan alu-aluan saya pada majlis pagi ini,
pohon ampun dan maaf, teruslah doakan kami agar terus diberi
taufik dan hidayah untuk terus memimpin anda semua.

8. Seterusnya saya ingin mempersilakan Yang Berhormat Menteri
untuk menyampaikan ucapan amanat dan nasihat buat kita semua
pada pagi ini. Dipersilakan.

33

Fungsi
JAKIM

Memperkemaskan kepimpinan dan pengurusan
bahagian-bahagian di JAKIM

Memastikan kebajikan warga JAKIM sentiasa terpelihara

Memastikan nila warga JAKIM dapat diamalkan secara
optimum

Memastikan perkhidmatan organisasi hal ehwal Islam
tidak ketinggalan dalam dunia teknologi Revolusi industri
4.0 atau IR 4.0

Memastikan perkhidmatan yang ditawarkan oleh JAKIM

dapat diketahui dengan meluas dan memudahkan
masyarakat mendapatkan perkhidmatan antaranya:-

QUICK WIN

di JAKIM yang memfokuskan

dalam menggerakkan hasrat dan iltizam
pihak kerajaan khususnya portfolio Hal
Ehwal Agama Islam JAKIM sebagai agensi
teras kepada pengurusan hal ehwal Islam
di peringkat Persekutuan.

JAKIM Communication Action Team (J-CAT)
Pasukan Dakwah Siber JAKIM

Mewujudkan jaringan komunikasi

Forum Pegawai Komunikasi Agensi Agama
Persekutuan dan Negeri

34

PENGUKUHAN AKAUNTABILITI PENGURUSAN
KEWANGAN PERKHIDMATAN HAL EHWAL ISLAM

1. Alhamdulillah, dipanjatkan kesyukuran kepada Allah SWT
kerana dengan limpah rahmat-NYA, “Webinar Pengukuhan
Akauntabiliti Pengurusan Kewangan Perkhidmatan Hal Ehwal
Islam” secara atas talian dapat diadakan pada hari ini. Syabas dan
tahniah saya ucapkan kepada ILIM selaku urus setia dan pihak-
pihak yang terlibat secara tidak langsung dalam menjayakan
seminar pada hari ini.

2. Penawaran latihan, kursus atau seminar secara atas talian
melalui pelbagai platform seperti google meet, google classroom,
zoom, fb live dan sebagainya telah mula menjadi kebiasaan baharu
bagi memastikan kesinambungan penyampaian ilmu, latihan dan
kemahiran tetap berjalan dengan memberi penekanan kepada
empat (4) elemen utama pembentukan peribadi serta jati diri yang
dikenali sebagai  A.S.K.S iaitu attitude (sahsiah), skills (kemahiran),
knowledge (ilmu pengetahuan) dan spiritual (kerohanian).

3. Saya difahamkan bahawa webinar ini adalah seminar pertama
bagi tahun 2021 yang dianjurkan oleh JAKIM melalui ILIM secara
atas talian yang memberi fokus kepada pengukuhan akauntabiliti
pengurusan kewangan dalam Perkhidmatan Hal Ehwal Islam.
Penganjuran program ini adalah selaras dengan seruan YBM
dalam perhimpunan pertama agensi-agensi di bawah YBM pada 25
Januari 2021 yang lepas iaitu bagi meningkatkan profesionalisme
agensi agama dalam menguruskan kewangan dengan cekap,
profesional, bersih, amanah dan mematuhi peraturan kewangan
yang ditetapkan.

35

4. JAKIM khususnya melalui ILIM sentiasa komited dalam
menilai program-program yang telah dilaksanakan dan sentiasa
membuat penambahbaikan berdasarkan keperluan semasa melalui
pendekatan Training Need Analysis (TNA). Ini termasuklah kursus-
kursus berkaitan pengurusan kewangan, pengurusan aset dan
perolehan yang dirancang untuk dilaksanakan dan salah satunya
penawaran Kursus Pengurusan Pusat Tanggungjawab (PTJ).

5. Adalah diharapkan semoga dengan inisiatif dan komitmen JAKIM
melalui ILIM menawarkan program-program latihan seumpama ini,
dalam pelbagai bidang, dapat meningkatkan tahap profesionalisme
Pegawai Hal Ehwal Islam khasnya, mempertingkatkan kualiti
dalam sistem penyampaian perkhidmatan, dan seterusnya menjana
kecemerlangan Perkhidmatan Hal Ehwal Islam.

6. Terima kasih kepada para hadirin / hadirat dan peserta dalam
talian kerana mengambil manfaat ini untuk memperbaharui keazaman
dan menyegarkan semula pengetahuan mengenai sistem pengauditan
yang dilaksanakan pihak bertanggungjawab untuk menilai prestasi
pematuhan pengurusan dan peraturan kewangan.

7. Akhir kata, saya berdoa agar webinar ini berjalan lancar serta
mencapai objektif yang ditetapkan. Kepada para peserta dalam
talian, saya ucapkan selamat berwebinar dan mendapat pencerahan
pengetahuan. Saya sudahi ucapan ini dengan lafaz yang mulia wa
billahi at-taufiq wa al-hidayah.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

36

Meningkatkan
profesionalisme

agensi agama dalam
menguruskan kewangan

dengan cekap,
profesional, bersih,

amanah dan mematuhi
peraturan kewangan

yang ditetapkan.

Pengukuhan
akauntabiliti

pengurusan kewangan
dalam Perkhidmatan

Hal Ehwal Islam.

Komited dalam menilai
program-program yang

telah dilaksanakan
dan sentiasa membuat

penambahbaikan
berdasarkan keperluan

semasa melalui
pendekatan Training
Need Analysis (TNA)

37

MAJLIS PERHIMPUNAN BULANAN JAKIM (MAC)

MUKADDIMAH

Syukur ke hadrat Allah SWT kerana situasi Covid-19 di negara
kita sudah mula menampakkan tanda pemulihan. Selain angka
jangkitan yang semakin menurun, proses vaksinasi/ imunisasi juga
sudah mula dilaksanakan buat masa ini kepada barisan hadapan.
Semoga setelah proses vaksinasi ini selesai, kehidupan kita akan
kembali normal seperti sediakala.

1. PERSARAAN

Saudara dan saudari sekalian,

Pada 26 Mac 2021 yang lalu kita telah mengadakan majlis sempena
persaraan Tuan Hj. Hashim bin Salleh, Pengarah Kanan Bahagian
Dakwah. Beliau merupakan antara pegawai terakhir batch saya dan
juga Dr. Nordin bin Ahmad, Timbalan Ketua Pengarah Operasi
(TKPO) yang mana kami akan bersara pada tahun ini.

Meskipun Ustaz Hashim sudah tidak bersama kita pada hari ini,
namun ayuh kita sama-sama doakan kesihatan berpanjangan
kepada beliau untuk terus berbakti dan menyumbang khidmat
kepada agama dalam bentuk yang lain pula.

Persaraan pegawai-pegawai kanan ini juga menandakan bermulanya
bibit-bibit era kepimpinan baharu di JAKIM yang diharapkan
berupaya menerajui jabatan penting ini

2. PERTUKARAN PENEMPATAN

Selaras dengan persaraan ini juga maka kekosongan tersebut akan
diisi dengan sedikit pertukaran penempatan dan juga rombakan
dalam teraju kepimpinan JAKIM seperti mana yang dinyatakan
oleh pihak urus setia dalam maklumat pertukaran sebentar tadi.

38

Pada pegawai yang telah menerima arahan pertukaran, selamat maju
jaya. Semoga amanah baharu yang tuan/ puan terima ini akan disusuli
dengan komitmen yang jitu. Bagi yang akan menerima pertukaran,
semoga perubahan ini diterima dengan hati yang terbuka dan
keazaman yang tinggi. Setiap keputusan yang dibuat jabatan pastinya
untuk kebaikan jabatan pada masa yang sama untuk kebaikan tuan/
puan semua.

3. DUNIA MAKIN MENCABAR

Saudara saudari sekalian,

Saya sebutkan tadi kehidupan kini semakin mencabar. Ini kerana
cabaran dunia sekarang tak macam cabaran zaman saya bekerja 10
atau 20 tahun dahulu. Jika dahulu mungkin kita hanya melaksanakan
perancangan tahunan kita tanpa terlalu memikirkan masalah dan
perubahan semasa yang silih berganti. Dunia sekarang sudah
berbeza. Ledakan maklumat semasa menyebabkan kita berdepan isu
baharu hampir setiap minggu silih berganti. Belum reda isu Ajaran
Sesat Ibu Yati dan juga ajaran Dr. Wan Maseri, timbul kemudian isu
Sajat, Isu Kartel Daging, kes mahkamah berkaitan pertembungan
bidang kuasa mahkamah Syariah dan Sivil dan kini kita disibukkan
dengan isu berkaitan kalimah Allah pula.

Saya tak berniat hendak mengulas kesemua itu. Ia sekadar
membuktikan betapa JAKIM mempunyai tanggungjawab yang
besar dalam mendepani isu-isu ini.

Kerana itu saya tekankan kepimpinan baharu dan juga semua
pegawai-pegawai perlu sentiasa meningkatkan kualiti perkhidmatan
bukan sahaja dari aspek pengurusan dan pentadbiran, malah sudut
kreativiti dan inovasi supaya setiap program yang kita laksanakan
menepati keperluan dan tuntutan dalam masyarakat.

Kita perlu sentiasa mengenalpasti keutamaan pada setiap
perancangan program yang kita laksanakan. SKT kita itu janganlah
saban tahun sekadar copy paste secara turun temurun tanpa adanya
‘muhasabah’ dan penilaian kerelevanannya.

39

YB Menteri sendiri selalu menekankan kreativiti dan inovasi
khususnya ketika kita berdepan kekangan PKP sepanjang musim
Covid-19 ini. Kawalan pergerakan tidak sepatutnya menjadi alasan
untuk kita tidak menjalankan fungsi atau kerja kita.

4. PELAKSANAAN PROGRAM DENGAN NORMA BAHARU

Kerana itu perubahan semasa ini memerlukan kita menjadi lebih
kreatif dan bijak beradaptasi dengan kekangan yang kita hadapi.
Contohnya kini kita lebih sering bermesyuarat secara atas talian.
Saya dapati mesyuarat secara atas talian ini ada banyak juga kebaikan
khususnya dari segi penjimatan kos. Meskipun tidak dinafikan
mesyuarat secara atas talian ini mempunyai kekangan lain khususnya
dari aspek perbincangan dua hala, namun kita harus sedar bahawa
dunia sememangnya sedang bergerak ke arah pendigitalan. Jadi
sejauh mana kita sudah bersedia ke arah itu ?

5. ANUGERAH PERKHIDMATAN CEMERLANG – APC

Saudara saudari sekalian,

Dalam perhimpunan kali ini saya dimaklumkan kita akan membuat
penyerahan sijil penghargaan kepada para penerima Anugerah

40

Perkhidmatan Cemerlang (APC) JAKIM. Saya yakin tuan/ puan
sememangnya berhak untuk mendapat penghargaan dan pengiktirafan
ini. Jadi saya harap supaya kecemerlangam itu tidak terhenti setakat
ini. Saya yakin banyak ruang yang kita boleh tambah baik selari
dengan meningkatnya pengalaman kita dalam perkhidmatan. Bagi
yang belum terima anugerah ini, ayuh tingkatkan kualiti kerja supaya
selepas ini sampai giliran kita pula.

6. TAHNIAH BAHAGIAN YANG BERJAYA LAKSANA PROGRAM

Di kesempatan ini saya juga ingin mengucapkan tahniah kepada
semua bahagian yang telah berjaya melaksanakan program-
program yang telah dirancang dan juga yang diarahkan dari semasa
ke semasa. Saya sebutkan antaranya seperti:

 1. Mesyuarat dan bengkel berkaitan Pasukan Khas Pelaksana bagi
  Jawatankuasa Tertinggi Hal Ehwal Islam – Bahagian Dasar
  Kemajuan Islam

 2. Muzakarah MKI dan juga Munaqasyah Khas Isu Semasa –
  Bahagian Penyelidikan

 3. Forum Perdana Ehwal Islam – Bahagian Penyiaran

 4. Majlis Pelancaran Buku Maqasid Syariah – Bahagian Maqasid
  Syariah

 5. Kursus Media Sosial bersama Kader, Guru KAFA – UKK

 6. Program ‘Muhasabah’ Setahun kepimpinan YB Menteri dan
  Timbalan Menteri.
  - Bahagian Keurussetiaan dan Hubungan Luar

 7. Sambutan Tahun Baru Cina Bersama Saudara Muslim –
  Bahagian Dakwah

41

Saya tahu ini hanya sebahagian program-program utama yang
melibatkan sama ada YB Menteri dan juga saya sendiri. Ada banyak
lagi program yang JAKIM telah dan akan laksanakan tetapi tidak
dapat saya sebutkan kesemuanya. Saya mungkin tidak sebutkan
satu persatu tetapi saya ambil perhatian semuanya. “I may not
mention or react, but I notice everything !”

Diharapkan menjelang suku kedua perbelanjaan tahun ini,
semua bahagian dapat melipat gandakan usaha melaksanakan
pelaksanaan program yang dirancang bagi memastikan prestasi
belanja mengurus kita pada tahap terbaik.

7. KERJASAMA RAKAN STRATEGIK

Saudara saudari sekalian,

Tanggungjawab besar yang diamanahkan kepada JAKIM ini
memang berat kalau kita tanggung sendirian. Ini kerana kadang-
kadang kita lupa bahawa kita ada banyak rakan strategik yang tidak
kita manipulasi sebaiknya. Kerjasama antara agensi ini kurang
berkesan bila kita rasa masing-masing tak perlukan antara satu
sama lain justeru terjadi redundancy atau pertindanan tugas dan
aktviviti.

Kerana itu suka saya peringatkan semula amanat yang diberikan
oleh mantan Ketua Pengarah JAKIM yang kini berkhidmat sebagai
Setiausaha Politik YB Menteri, Dato’ Wan Mohamad Sheikh Abdul
Aziz dalam Majlis Muhasabah sempena setahun pentadbiran YB
Menteri di Masjid Negara baru-baru ini antaranya supaya setiap
agensi di bawah YB Menteri menilai semula asal usul tujuan
penubuhan institusi masing-masing. Begitu juga kerjasama erat
mesti dijalin khususnya bersama Majlis/ Jabatan Agama Islam
Negeri dan juga agensi-agensi keselamatan seperti MKN, PDRM
sebagai rakan strategik utama JAKIM.

42

8. DASAR PRIHATIN KERAJAAN

Saudara saudari sekalian,

Selain itu pelaksanaan dasar prihatin kerajaan pada hari ini perlu
diterjemah sebaik mungkin oleh JAKIM. JAKIM seharus menjadi
contoh dalam pelaksanaan program kerajaan prihatin melalui
program-program turun padang dan juga dasar-dasar yang mampu
memberi manfaat kepada rakyat.

Akhir kata saya harap segala apa yang saya tuturkan di sini diambil
sebagai nasihat orang tua yang sayangkan anak-anaknya. Saya
tekankan lagi apa yang saya sebutkan dalam ucapan sulung saya
sebaik dilantik Ketua Pengarah sebelum ini iaitu anda adalah aset
sebenar JAKIM. Masing-masing ada peranan berbeza yang saling
melengkapi dan menyempurnakan ‘JAKIM’.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

43

AMANAT
YBhg. Dato’ KP JAKIM

• Persaraan warga JAKIM
• Pertukaran Penempatan

warga JAKIM

Ajaran sesat
ibu Yati

Ajaran sesat
Dr.Wan Maseri

Isu LGBT
(Sajat)

Kartel Daging
(Daging yang
bukan lembu/

kerbau)

ISU

44

Dasar Prihatin Kerajaan dengan
mengadakan program turun padang

untuk Bersama rakyat

PERANCANGAN TAHUNAN
WARGA JAKIM

Mengenalpasti
keutamaan
pada setiap
perancangan
program
berdasarkan
kepada isu-isu
semasa

Pelaksanaan
Program/Aktiviti
Norma Baharu
secara atas
talian

Kerjasama JAKIM
Bersama rakan
strategik seperti
PDRM, MKN dan
lain-lain bagi
memudahkan
urusan
pentadbiran dan
kos perbelanjaan
serta mengelakkan
pertindanan
tugasan.

Pertembungan mahkamah Syariah dan
Sivil berkaitan penggunaan kalimah

Allah kepada orang bukan Islam

45

MAJLIS PENYEMPURNAAN PENDIGITALAN DATA
PERKAHWINAN ORANG ISLAM NEGERI PERLIS

Alhamdulillah, syukur ke hadrat Ilahi dengan limpah kurnia-Nya kita
dapat bersama-sama berada di Majlis Penyempurnaan Pendigitalan
Data Perkahwinan Orang Islam Negeri Perlis pada hari ini. Kejayaan
Negeri Perlis sebagai negeri pertama yang menyempurnakan
Pendigitalan Data Prkahwinan orang Islam ini merupakan satu
pencapaian yang amat membanggakan dan wajar dicontohi oleh
negeri-negeri lain.

Yang Mulia Tuanku dan hadirin sekalian,

Sistem Pengurusan Perkahwinan Islam Malaysia (SPPIM) ini dibina
sejak tahun 2002 dengan sokongan Unit Pemodenan Tadbiran dan
Perancangan Pengurusan Malaysia (MAMPU). Tiga buah negeri
iaitu Perlis, Negeri Sembilan, dan Melaka ialah negeri pertama yang
mula menggunakan sistem ini iaitu pada tahun 2011. Ia kemudiannya
disusuli oleh negeri Kedah (2012), Perak ( 2014), Wilayah Persekutuan
(2017) dan terkini negeri Johor yang mula menggunakan sistem ini
bermula 1 April 2021.

Objektif utama SPPIM ini tidak
lain ialah sebagai pangkalan
data sistematik untuk rujukan
perkahwinan serta kes-kes cerai
dan rujuk orang Islam di negara
ini. Dalam dunia digital masa kini,
pewujudan data berpusat sebegini
sudah menjadi satu kewajipan
kepada setiap institusi pentadbiran
bagi menjamin kualiti perkhidmatan
yang lebih cekap dan berkesan.

46

Untuk rekod, sehingga 31 Mac 2021, sistem ini telah dimanfaatkan
oleh 7081 orang pengguna sistem merangkumi pegawai dan
kakitangan JAIN, penceramah serta penganjur Kursus Pra Perkahwinan
termasuk 152 orang di Perlis sendiri.
Selain kemudahan pendaftaran serta rujukan data-data
perkahwinan, cerai dan rujuk, sistem ini turut memuatkan modul-
modul serta laporan berkaitan isu-isu perkahwinan, cerai dan rujuk
sebagai rujukan pihak-pihak berkepentingan dalam membantu
penyediaan polisi kerajaan.

Yang Mulia Tuanku dan hadirin hadirat sekalian,

Pihak JAKIM berharap akan lebih banyak lagi negeri  menyertai
serta menyempurnakan pendigitalan data-data perkahwinan melalui
SPPIM ini bagi mengangkat imej institusi Islam sebagai sebuah
institusi yang mampu ditadbir dengan cekap dan berkesan.

JAKIM dan pihak Jabatan Agama Islam Negeri khususnya Jabatan
Hal Ehwal Agama Islam Perlis sentiasa bekerjasama erat dari
semasa ke semasa membuat penambahbaikan terhadap sistem
ini bagi memenuhi keperluan semasa masyarakat sejajar dengan
perkembangan teknologi masa kini.

Ampun Tuanku,

Demikianlah sahaja ucapan patik. Mohon beribu keampunan
seandainya ada di dalam pertuturan patik sebentar tadi, perkara-
perkara yang tidak berkenan atau tidak sesuai. Semoga negeri Perlis
terus maju, aman dan makmur di bawah naungan Duli Yang Teramat
Mulia Tuanku.

Patik akhiri dengan Wabillahi taufik wal hidayah wassalamua-
laikum WarahmatullAhi Wabarakatuh.

47

Pendigitalan
Data Perkahwinan Orang Islam
Negeri Perlis

Perlis adalah negeri pertama yang
melaksanakan Pendigitalan Data
Perkahwinan orang Islam di Malaysia.

Sehingga 31 Mac 2021, sistem ini telah dimanfaatkan
oleh 7081 orang pengguna sistem merangkumi
pegawai dan kakitangan JAIN, penceramah serta
penganjur Kursus Pra Perkahwinan di negeri Perlis

1

4

SSPIM ialah
pangkalan data
sistematik untuk
rujukan perkahwinan
serta kes-kes cerai
dan rujuk orang
Islam di negara ini.

SSPIM juga sebagai
platform rujukan yang
mengandungi modul-
modul, laporan-laporan
berkaitan isu-isu
perkahwinan, perceraian
dan rujuk.

Sistem Pengurusan Perkahwinan Islam Malaysia (SPPIM) ini dibangunkan
sejak tahun 2002 oleh Jabatan Kemajuan Islam Malaysia (JAKIM)  dengan
sokongan Unit Pemodenan Tadbiran dan Perancangan Pengurusan
Malaysia (MAMPU).

3

2

48

UCAPAN PERASMIAN PROGRAM INFORMASI
DIGITAL JAKIM TAHUN 2021

1. Alhamdulillah, syukur ke hadrat Allah Subhanahu Wata’ala
kerana dengan izin dan limpah kurnia-Nya, kita dapat bersama-
sama menjayakan Program Informasi Digital JAKIM Tahun 2021
pada hari ini.

2. Terlebih dahulu, saya ucapkan tahniah kepada Bahagian
Pengurusan Maklumat (BPM) JAKIM atas inisiatif menganjurkan
program seperti ini yang dilihat dapat memberi nilai tambah
dalam diri pegawai-pegawai kita berkaitan teknologi digital sebagai
pemudah cara dalam urusan pejabat khususnya, dan dalam urusan
harian amnya.

3. Sesungguhnya pandemik COVID-19 ketika ini bukan sahaja telah
banyak mengubah cara kita bekerja. Perkhidmatan secara dalam talian
dan perkhidmatan digital dilihat amat signifikan dalam melancarkan
dan memudahkan urusan kerja kita.

4. Kerana itu saya sering menekankan kepentingan memantapkan
aspek pengurusan maklumat bagi memastikan semua perkhidmatan
infrastruktur dan aplikasi ICT sentiasa boleh diakses dan digunakan
walaupun kebanyakan daripada kita bekerja dari rumah dan secara
dalam talian.

YBhg. Dato’, tuan-tuan dan puan-puan sekalian,

5. Yang Amat Berhormat Tan Sri Dato’ Haji Muhyiddin bin
Haji Mohd Yassin, Perdana Menteri Malaysia telah melancarkan
MyDIGITAL dan Malaysia Digital Economy Blueprint pada 19
Februari 2021.

49

6. MyDIGITAL ini merupakan inisiatif peringkat nasional dengan
aspirasi untuk mentransformasikan Malaysia menjadi negara
berpendapatan tinggi dengan pendekatan digitally-enabled dan
technology-driven, serta menjadi peneraju ekonomi digital di Asia
Tenggara.

7. Untuk merealisasikan perancangan MyDIGITAL ini, Malaysia
Digital Economy Blueprint telah dirangka dengan menggariskan
hala tuju, strategi, dan inisiatif ke arah pertumbuhan ekonomi dig-
ital serta merapatkan jurang digital.

8. Teras Strategik Pertama: Drive Digital Transformation in the
Public Sector telah menggariskan beberapa inisiatif termasuk-
lah Membangun dan Meningkatkan Literasi Digital di Kalangan
Penjawat Awam di Semua Skim Perkhidmatan dan Gred. Literasi
digital yang holistik amat signifikan dalam usaha menambah baik
penyampaian perkhidmatan Kerajaan dan memperkasakan perkh-
idmatan kerajaan digital.

YBhg. Dato’, tuan-tuan dan puan-puan sekalian,

9. JAKIM sebagai agensi pusat dalam urus tadbir hal ehwal Islam
menyahut aspirasi Kerajaan dengan menyemarakkan perkhid-
matan digital untuk kegunaan rakyat dan jabatan-jabatan Kerajaan.

10. Sehingga kini, lebih 70 sistem/aplikasi ICT telah disediakan
untuk meningkatkan kualiti perkhidmatan di JAKIM dan jabatan
agama Islam negeri-negeri (JAIN).

11. Manakala, terdapat beberapa lagi sistem/aplikasi ICT yang ma-
sih dalam peringkat perancangan dan pembangunan untuk mem-
perkasakan perkhidmatan digital JAKIM. Antaranya ialah Kedai
Buku Online, JAKIM Touch dan Portal MIIFA.

50

YBhg. Dato’, tuan-tuan dan puan-puan sekalian,

12. Selain usaha meningkatkan keupayaan digital, aspek tatacara
dan kaedah ‘bermuamalah’ dengan teknologi digital ini juga adalah
sangat penting.

13. Pegawai-pegawai kanan di JAKIM khususnya banyak terlibat
dengan mesyuarat dan perbincangan yang melibatkan VIP dan juga
maklumat-maklumat terperingkat. Justeru itu kaedah pengendalian
dan penglibatan dalam program seumpama ini perlu merujuk dan
berpandu kepada tatacara dan SOP yang standard bagi mengelak
isu persekitaran bising, pemakaian yang tidak mengikut protokol
program rasmi dan sebagainya.

14. Saya dimaklumkan aspek ini juga telah dibahas dan
dibentangkan di dalam program ini.

YBhg. Dato’, tuan-tuan dan puan-puan sekalian,

15. Akhir kata marilah kita sama-sama menjayakan dan
menyemarakkan inisiatif Kerajaan digital serta meningkatkan
literasi digital untuk sentiasa menambah baik penyampaian
perkhidmatan Kerajaan.

16. Dengan lafaz Bismillahirrahmanirrahim, saya dengan
sukacitanya merasmikan Program Informasi Digital JAKIM Tahun
2021.

Terima kasih. Wabillahi taufik wal hidayah wassalamualaikum
WarahmatullAhi Wabarakatuh.

51

Perancangan akan
datang, Kedai
Buku Online,
JAKIM Touch dan
portal MIIFA.

05

07

JAKIM komited
membangunkan
perkhidmatan
digital untuk
rakyat

lebih 70 sistem/aplikasi
ICT dibangunkan
untuk meningkatkan
kualiti perkhidmatan
JAKIM

Transformasi
Malaysia dalam
dunia digital
dan peneraju
ekonomi digitaldi
Asia Tenggara

Meningkatkan
Literasi Digital di
Kalangan Penjawat
Awam di Semua
Skim Perkhidmatan
dan Gred.

Perkhidmatan
dalam talian dan
perkjidmatan digital
melancar dan
memudahkan urusan
kerja.

01

03

Aplikasi ICT
boleh diakses
dan digunakan
dimana juga.

Pelancaran
MyDIGITAL
dan Malaysia
Digital Economy
Blueprint, 19
Februari 2021.

08

06

04

02

52

MAJLIS PERHIMPUNAN BULANAN JAKIM ( JUN)

1. BERDOA

Terlebih dahulu saya bagi pihak pengurusan mengambil kesempatan
ini untuk mengucapkan takziah dan mendoakan warga JAKIM dan
ahli keluarga yang dijangkiti dengan COVID-19. Bahkan ada kes
kematian akibat COVID-19 yang melibatkan warga JAKIM iaitu
Ustaz Datu Mohd Sadam bin Turan, yang berkhidmat di Pejabat
Mufti Wilayah Persekutuan Labuan, ada mantan warga JAKIM
Almarhum Ustaz Abu Bakar Mohamad dan mungkin ada individu-
individu  lain.

Marilah sama-sama mengambil peluang seketika untuk membaca
surah Al-Fatihah buat mereka semua. Al-Fatihah.

2.  BERINTERAKSI DENGAN WARGA JAKIM

Alhamdulillah kita bersyukur kepada Allah SWT kerana:

i. Dapat meneruskan perhimpunan bulanan JAKIM sebagai
salah satu cara pihak pengurusan JAKIM berinteraksi
dengan warga JAKIM di dalam dan di luar ibu pejabat; dan

ii. Nikmat pekerjaan yang Allah kurniakan kepada kita kerana
ada sebahagian saudara-saudara kita yang hilang pekerjaan,
diberhentikan kerja, namun kita masih lagi mempunyai
pekerjaan sama ada Bekerja Dari Rumah (BDR) mahupun
di pejabat.

53

3. PERGERAKAN PEGAWAI JAKIM

Alhamdulillah, sebentar tadi kita telah menyaksikan tayangan slaid
Berita Semasa Pergerakan Warga JAKIM. Saya mengambil kesempatan
ini untuk mengucapkan syabas dan tahniah serta selamat menjalankan
tugas kepada semua yang terlibat. Ucapan tahniah khusus buat:

 i. YBhg. Dato’ Selamat bin Paigo dari Pengarah Kanan
  Bahagian Dasar Kemajuan Islam, JAKIM dilantik sebagai
  Ketua Pengarah, Jabatan Wakaf, Zakat dan Haji (JAWHAR),

 ii. YBhg. Dato’ Dr. Sirajuddin bin Suhaimee dari Pengarah
  Kanan Bahagian Penyelidikan dilantik sebagai Timbalan
  Ketua Pengarah (Operasi) JAKIM,

 iii. YBrs. Tuan Haji Ruslan bin Said, dari Ketua Pengarah
  JAWHAR dilantik sebagai  Pengarah Kanan Bahagian
  Dakwah JAKIM; dan

 iv. YBrs. Dr Muhammad Yamin bin Ismail dari Pengarah Institut
  Kemahiran Islam Malaysia Sarawak (IKMAS) dilantik sebagai
  Pengarah Kanan Bahagian Dasar Kemajuan Islam, JAKIM

Sedikit masa lagi akan ada pengumuman pergerakan pegawai-pegawai
yang lain pula apabila Pengarah Kanan Penyelidikan dan ILIM diisi serta
akan melibatkan kekosongan di beberapa perjawatan yang ditinggalkan.

Ada juga yang bertanya, kenapa tidak diumumkan secara serentak
sahaja nama-nama penyadang bagi jawatan yang masih kosong atau
bakal berlaku kekosongan. Kenapa melambat-lambatkan proses dan
melengah-lengahkan pengisian? Saya mohon kita semua sebagai
warga JAKIM yang semangnya selama ini tinggi sifat sabarnya untuk
tambahkan sedikit lagi tahap kesabaran tersebut kerana urusan sumber
manusia di JAKIM khususnya melibatkan Skim PHEI memerlukan
beberapa protokol yang perlu diikuti dan dipatuhi serta melibatkan
banyak pihak. Kita merancang, pihak lain juga merancang, akhirnya
perancangan yang Allah tentukan adalah yang terbaik buat kita.

54

4. PENSTRUKTURAN SEMULA JAKIM

Suka saya menarik perhatian warga JAKIM sekalian mengenai
tindakan yang sedang diusahakan oleh pihak pengurusan yang
turut menjadi keutamaan pihak YB Menteri kita mengenai
penyusunan semula organisasi JAKIM. Usaha ini dibuat melibatkan
semua bahagian di JAKIM bagi memastikan fungsi dan peranan
JAKIM dapat diseimbangkan. Kita berdoa agar perkara ini dapat
diselesaikan sebelum akhir tahun ini.

5. PENUBUHAN UNIVERSITI AL-QURAN

JAKIM juga sedang giat berusaha untuk merealisasikan penubuhan
universiti pertama di bawah JAKIM iaitu Universiti Al-Quran
(UNIQ). Walaupun usaha ini kelihatan sukar dan sulit untuk
dicapai, namun atas semangat kita bersama, dipimpin dan dipandu
oleh YB Menteri dan TB Timbalan Menteri, dengan restu YAB
Perdana Menteri, insya-Allah perkara ini sama-sama kita doakan
berjaya. Syabas dan tahniah saya ucapkan kepada urus setia di
BDKI yang sedang bertungkus lumus dalam usaha dan harapan ini.
Insya-Allah jika tiada aral melintang universiti ini akan dirasmikan
sedikit masa sahaja lagi.

6. KESEGERAAN DALAM BERTINDAK

Izinkan saya berkongsi sedikit perasaan sebagai Ketua Jabatan
dengan saudara dan saudari sekalian. Antara kegembiraan dan
keterujaan seorang ketua kepada anak buahnya ialah:
 i. Kesegeraan dalam menyahut arahan;
 ii. Kesegeraan dalam mengambil tindakan terhadap arahan;
 iii. Kesegeraan dalam memberi progres laporan tindakan yang
  diambil;
 iv. Kesegeraan dalam menyiapkan tugasan dalam tempoh masa
  yang ditetapkan atau kurang tempoh masa dan amat berkualiti.

55

Justeru, saya amat menaruh keyakinan tinggi bahawa anak-anak
buah saya di JAKIM ini mempunyai ciri-ciri tersebut. Kita tidak
mahu mendengar alasan yang remeh-temeh seperti PKP, BDR,
dan seumpamanya bagi sesuatu tugas yang diberikan. Elakkan
daripada mewujudkan stigma negatif diri kita masing-masing dalam
menjalankan tugas dan kewajipan.

7. FOKUS DENGAN TUGAS PENJAWAT AWAM

Saya turut ingin menyeru dan mengingatkan seluruh warga JAKIM
walau di mana sahaja berada agar kita kekal fokus dengan tugas dan
peranan kita sebagai penjawat awam. Ini bermaksud, walau apa
sekalipun situasi atau senario semasa yang berlaku dalam negara
kita, sama ada dari sudut isu agama, sosial, ekonomi, kesihatan
mahupun politik, kita sebagai penjawat awam tetap berpegang
teguh dengan prinsip dan etika yang telah ditetapkan. Janganlah
ada dalam kalangan kita yang tersilap langkah yang boleh memberi
gambaran atau tafsiran negatif terhadap sebarang tindakan yang
kita lakukan.

8. PETUGAS BARISAN HADAPAN JAKIM

Akhir sekali, saya ingin mengucapkan syabas kepada warga JAKIM
yang terlibat sebagai petugas barisan hadapan dalam memerangi
pandemik COVID-19 ini. Ada antara mereka yang terlibat dalam
Program Penempatan Penugasan Semula Secara Sementara, ada
yang terlibat sebagai petugas pengurusan jenazah COVID-19, ada
yang terlibat sebagai sukarelawan dan sebagainya. Tidak ketinggalan
juga ada dalam kalangan kita yang terlibat secara belakang tabir
menguruskan SOP mengenai aktiviti keagamaan dalam tempoh
PKP ini sejak mula-mula PKP dilaksanakan pada Mac tahun 2020.
Saban hari, siang dan malam bertungkus lumus menyiapkan deraf
SOP bagi rujukan dan kemudahan rakyat setiap lapisan. Saya
bangga dengan anda semua.

56

Sekian sahaja amanat saya pada kali ini. Terima kasih banyak-
banyak kepada urus setia perhimpunan, BKP, Penyiaran, BPM, BKHL,
UKK dan semua yang terlibat menjayakan majlis pada kali ini.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

57

Pergerakan
pegawai JAKIM

Jawatan
yang kosong serta pengisian

Kenaikan
pangkat

NIKMAT
pekerjaan yang Allah kurniaan

Perlu bekerja
walaupun dari rumah

Penstrukturan
semula JAKIM

Penubuhan
Universiti Al-Quran (UNIQ) yang
pertama

01

03

05

07

02

04

06

08 Fokus
dengan tugas pejawat Awam kekal
fokus dengan tugas dan peranan kita
sebagai penjawat awam

58

Warga
JAKIM
di jangkiti COVID-19

SIMPOSIUM DUNIA DAKWAH DIGITAL INSTITUT
PENGAJIAN ISLAM DAN DAKWAH SABAH

YBhg. Datuk, Dato’, Tuan-tuan dan Puan-puan,

1. Alhamdulillah, saya rafa’kan setingi-tinggi kesyukuran ke
hadrat Allah SWT atas segala nikmat yang dikurniakan kepada
kita semua, sehinggakan pada hari ini kita dapat menganjurkan
Simposium Dunia Dakwah Digital secara atas talian.

2. Terlebih dahulu  saya mengucapkan ribuan terima kasih kepada
YB Senator Datuk Dr. Haji Zulkifli Mohamad Al-Bakri, Menteri
di Jabatan Perdana Menteri (Hal Ehwal Agama) kerana sudi
merasmikan simposium ini.

3. Saya juga ingin merakamkan ucapan tahniah kepada Pengarah
IPDAS dan ahli Jawatankuasa Simposium Dunia Dakwah Digital
atas kejayaan penganjuran program kita pada hari ini.

4. Setingi-tinggi penghargaan jua kepada para pembentang
kertas, ketua-ketua jabatan serta wakil-wakil agensi yang menyertai
simposium pada hari ini.

YBhg. Dato’/ Prof./ Dr./ Tuan/ Puan,

5. Saya difahamkan simposium seumpama ini julung kali
diadakan oleh IPDAS yang bertujuan antara lain untuk memahami
perubahan potensi dan cabaran dalam ekosistem dakwah digital.

6. Kita semua sedia maklum bahawa dunia hari ini bergerak dalam
arus Revolusi Industri 4.0 yang antara lain menghubungkan dunia
digital dan dunia nyata  secara lebih pesat.

7. Justeru revolusi ini telah memberi kesan kepada seni berdakwah
yang menuntut kita semua melakukan transformasi dalam
penyampaian kandungan-kandungan dakwah kita.

59

8. Penganjuran simposium seperti ini bagi saya amat bertepatan
dengan kehendak semasa agar pendekatan dakwah dapat dipelbagaikan
supaya syiar Islam dapat disampaikan dengan berkesan serta menepati
keperluan kelompok sasaran.

9. Selaras dengan cabaran baharu ini, saya juga telah dimaklumkan
bahawa pihak IPDAS telah mengambil langkah proaktif dengan
memperkenalkan satu program baharu iaitu Diploma Dakwah Digital.
Simposium ini secara tidak langsung memberi peluang kepada IPDAS
untuk mendapatkan input bagi membangunkan kerangka kurikulum
dan kandungan program serta membina rangkaian strategik dengan
pihak-pihak berkepentingan.

YBhg. Dato’/ Prof./ Dr./ Tuan/ Puan,

10. Pada hari ini saya dimaklumkan sebanyak 4 kertas akan
dibentangkan.  Bermula dengan penjelasan berkenaan ekosistem dan
cabaran dunia dakwah digital. Diikuti dengan kertas berkaitan cabaran
di peringkat pendidikan tinggi untuk melihat keperluan dakwah dan
tuntutan aspek komersil dalam industri digital. Begitu juga dengan
peranan penggiat seni dan karyawan dalam dakwah digital serta
potensi dakwah digital dalam industri penyiaran di negara kita.

11. Semoga simposium pada kali ini,  dapat memberikan impak
positif terhadap aktiviti dakwah di negara kita dalam kerangka
menyempurnakan aspirasi JAKIM menuju 2030 antaranya untuk
memartabatkan syiar Islam berteraskan nilai Rahmah melalui
pembangunan modal insan yang sempurna dari sudut akidah, ilmu
dan akhlak.

12. Akhir kata, saya sekali lagi merakamkan ucapan ribuan terima
kasih dan setinggi penghargaan kepada YB Senator Datuk Dr. Haji
Zulkifli Mohamad Al-Bakri, kerana sudi merasmikan simposium pada
hari ini. Terima kasih juga kepada para pembentang dan penyumbang
artikel dalam prosiding simposium ini. Begitu juga kepada semua
pihak yang bertungkus-lumus menjayakan program ini.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

60

OBJEKTIF
PENGANJURAN

SIMPOSIUM

Transformasi
dalam
penyampaian
kandungan
dakwah

Kepelbagaian medium
penyampaian dakwah
kepada masyarakat

Perubahan potensi
dan cabaran
ekosistem dakwah
digital

Revolusi Industri
4.0 dengan
menghubungkan
dunia digital dan
dunia nyata

Dirasmikan oleh YB Senator Datuk Dr. Haji Zulkifli
Mohamad Al-Bakri, Menteri di Jabatan Perdana
menteri (Hal Ehwal Agama)

Simposium Dunia
Dakwah Digital IPDAS

Memperkenalkan
program baharu
Diploma Dakwah
Digital

61

MAJLIS PERHIMPUNAN BULANAN JAKIM (JULAI)

MUKADIMAH

1. BERSYUKUR

Alhamdulillah kita bersyukur kepada Allah SWT atas segala nikmat
yang telah dikurniakan kepada kita semua maka hari ini kita dapat
bertemu lagi menerusi Majlis Perhimpunan Bulanan JAKIM bagi
Julai 2021. Syabas dan tahniah kepada pihak urus setia yang istiqamah
menjadualkan majlis ini tanpa gagal. Terima kasih juga kepada seluruh
warga JAKIM kerana sentiasa memberi keutamaan untuk hadir ke
pertemuan ini secara maya.

2. FEEL GOOD STORY JAKIM

Alhamdulillah, sebentar tadi kita telah menyaksikan tayangan slaid
program dan yang telah dianjurkan oleh JAKIM sebulan yang lalu.
Syabas dan tahniah saya ucapkan atas kesungguhan dan komitmen
tuan-tuan semua menjayakan program yang telah dirancang. Walaupun
kita menghadapi kesulitan berikutan wabak COVID-19 ini, ia tidak
bermakna tugas dan perkhidmatan yang kita berikan kepada rakyat
tidak dapat disempurnakan.

3. PELAN PEMULIHAN NEGARA (PPN)

Seperti kita sedia maklum, Negara kita sedang melalui proses Pelan
Pemulihan Negara (PPN) seperti yang diumumkan oleh YAB Perdana
Menteri. PPN adalah merupakan suatu perancangan pihak kerajaan
untuk mengeluarkan Malaysia daripada kemelut pandemik COVID-19
dengan selamat. Berdasarkan pelan ini, kita akan melalui 4 fasa sebelum
pandemik ini berubah kepada endemik. Indikator yang digunakan di
dalam setiap fasa PPN ini bergantung kepada 3 nilai ambang iaitu :
 i.  Kes harian;
 ii. Penggunaan ICU; dan
 iii. Populasi divaksinasi.

62

4. PATUH SOP

Bagi memastikan nilai ambang ini berubah untuk membawa Negara
kita berubah dari fasa ke fasa yang ditetapkan, seterusnya kita berjaya
keluar dari pandemik ini, maka ia bergantung kepada usaha kita semua
dalam mematuhi SOP yang telah ditetapkan. Mungkin kita sudah
terlalu lama melalui tempoh pandemik ini menyebabkan kadang-
kadang kita lupa dan lalai kepada pematuhan SOP dan ini sudah pasti
akan membawakan diri kita terdedah kepada bahaya wabak ini ini.

5. VAKSINISASI

Selain daripada itu, usaha kerajaan untuk meningkatkan peratus
populasi divaksin juga menjadi nilai utama untuk mencapai matlamat
ini. Justeru, saya ingin merayu kepada semua warga JAKIM untuk
mendaftarkan diri untuk menerima vaksin COVID-19 ini. Saya sebut
ini kerana saya menerima laporan bahawa terdapat sejumlah warga
JAKIM yang masih belum membuat pendaftaran untuk divaksin
melalui aplikasi MySejahtera.

Selain itu, saya juga menyeru semua warga JAKIM, untuk bertanya
khabar ahli keluarga, sanak saudara kita di kampung atau di
mana sahaja supaya sama-sama kita pastikan mereka juga turut
mendaftarkan diri sebagai penerima vaksin. Semoga pada usaha kita
ini turut dikira sebagai amal khair yang akan mendapat ganjaran dari
Allah SWT.

6. KEHADIRAN FIZIKAL KE PEJABAT

Saudara dan saudari sekalian,

Pada minggu lepas, YBhg. Tan Sri Dato’ Seri KSN telah mengeluarkan
pekeliling kepada semua penjawat awam untuk meningkatkan
jumlah kapasiti hadir bertugas secara fizikal di pejabat mulai 26 Julai
2021. Iaitu dari 20 % kepada tidak lebih 40 %. Ini bagi memastikan
perkhidmatan kerajaan kepada rakyat dapat dioptimumkan.

63

Walaupun begitu, yang lebih utama juga ialah langkah-langkah
keselamatan yang perlu diberi perhatian oleh kita semua. Justeru,
pihak pengurusan JAKIM telah mengeluarkan satu pekeliling khusus
mengenai perkara ini bagi memastikan arahan YBhg. Dato Seri
KSN dapat dipatuhi dan dalam masa yang sama langkah-langkah
keselamatan dapat diberi perhatian sewajarnya.

7. MASYARAKAT PRIHATIN

Saudara dan Saudari Sekalian,

Pada kesempatan ini, saya ingin mengambil peluang untuk
menyampaikan pesanan dan harapan stakeholders kita khususnya YB
Menteri dan YB Timbalan Menteri agar kita semua warga agensi agama
dapat memainkan peranan kita masing-masing sebagai penjawat
awam yang prihatin walau di mana sahaja kita berada. Sama ada kita
berada di ibu pejabat Putrajaya, cawangan-cawangan JAKIM di luar
ibu pejabat, kader-kader di agensi luar, hatta di Australia, Indonesia,
Mesir dan di mana sahaja.

Seboleh-bolehnya kita perlu tanamkan dalam diri kita dan menjadi
prinsip hidup kita bahawa hidup kita ini bukanlah hanya untuk kita
fikirkan hal diri kita sendiri sahaja. Sebaliknya kita dituntut untuk
mengambil tahu dan peduli akan hal ehwal orang di sekeliling
kita seperti ahli keluarga yang jauh mahupun dekat, jiran tetangga
(muslim mahupun non muslim), hal ehwal agama, bangsa dan
Negara kita sendiri.

Tuntutan untuk kita sama-sama menghayati budaya prihatin ini
betepatan dengan sebuah hadith sahih yang diriwayatkan oleh
Imam Bukhari dan Muslim, (“Sebaik-baik manusia dari kalangan
kamu ialah orang yang paling banyak manfaatnya bagi orang lain.”)
Berdasarkan hadith ini, manusia yang dimuliakan Allah SWT ialah
orang yang sentiasa berbuat kebaikan dan perkara itu memberi
manfaat kepada orang di sekelilingnya.

Manfaat yang dimaksudkan dalam hadith ini bukanlah hanya terhad
kepada memberi sesuatu seperti harta, barangan atau pertolongan

64

sahaja. Malah, ia mempunyai maksud yang begitu luas. Contohnya,
memberi tunjuk ajar dengan ilmu, memberi nasihat dan kata-kata
semangat, bahkan jika hanya memberi senyuman yang ikhlas sahaja
pun sudah dikira memberi manfaat kepada orang lain.

Kita perlu ingat bahawa keperluan setiap orang adalah tidak sama.
Mungkin seseorang tidak memerlukan ilmu kerana dia sudah
memiliki ilmu. Ada pula yang tidak memerlukan harta kerana dia
sudah berharta. Namun, dari aspek lain barangkali, individu itu
berasa terasing walaupun sudah memiliki segalanya kerana dia tiada
keluarga atau saudara-mara ataupun dia tiada kasih sayang dan
tempat berkongsi perasaan. Dalam hal ini, individu itu sebenarnya
memerlukan kasih sayang dan kepedulian daripada kita iaitu orang
yang berada di sekelilingnya. Oleh itu, manfaatkanlah hidup kita
dengan sebaik-baiknya. Biarlah apa yang kita lakukan turut memberi
manfaat kepada orang lain.

Dalam suasana pendemik pada saat dan ketika ini, perhatikanlah
orang yang berada di sekeliling kita. Mungkin rakan sekerja kita,
mungkin adik beradik kita, mungkin jiran tetangga kita yang sedang
berada dalam kesusahan dan kesempitan. Jadilah kita sebagai orang
yang dapat memberi manfaat kepada orang di sekeliling kita. Jadilah
orang yang peduli dengan nasib orang di sekeliling kita.

Maka dengan sebab itu, YB Menteri kita sentiasa berpesan agar
perbanyakkan inisiatif dalam memberi bantuan kecaknaan ini.
Alhamdulillah, kita di JAKIM ini sentiasa berusaha khususnya melalui
Tabung Musaadah COVID-19 JAKIM-YWM untuk menyalurkan
bantuan sebaik mungkin
kepada golongan yang
terjejas termasuklah dalam
kalangan warga JAKIM yang
ditimpa musibah. JAKIM
juga melalui Bahagian
KSK ada mewujudkan
Talian MyCareCov19 bagi
menyalurkan bantuan

65

spiritual kepada golongan
yang memerlukan. Setiap
hari berpuluh-puluh kes
yang masuk melalui talian
tersebut dan kita berusaha
untuk menyelesaikan masalah
mereka. Syabas dan tahniah
saya ucapkan kepada pasukan
KSK.

Selain itu, saya perhatikan media sosial rasmi JAKIM juga banyak
memaparkan bahan-bahan yang mendidik jiwa masyarakat dengan
paparan dan siaran doa harian yang dipetik dari al-Quran dan al-
hadith, kata-kata semangat, motivasi dan sebagainya. Saya perhatikan
masyarakat netizen gemar paparan seperti ini dan mereka memberikan
like melebihi seribu setiap kali JAKIM memuat naik di media sosial.
Dalam kesempatan ini juga , saya ingin menyeru semua warga JAKIM
untuk turut serta mengikuti media sosial rasmi JAKIM dengan cara
like dan follow FB, instagram, twitter, youtube, telegram dan yang
terbaru diwujudkan ialah aplikasi TikTok dengan nama myjakim.
Saya sudah lihat kandungan dan paparan dalam Tiktok JAKIM dan
Alhamdulillah ada peningkatan jumlah pengikutnya dari semasa ke
semasa. Syabas dan tahniah kepada UKK.

Akhir sekali, marilah sama-sama kita berdoa agar diri kita, ahli
keluarga, masyarakat dan rakyat negara kita seluruhnya, terhindar
daripada segala wabak penyakit berbahaya khususnya COVID-19.
Kita juga turut merakamkan doa khususnya kepada frontliners yang
setiap saat dan detik mencurahkan jasa dan bakti berjuang melawan
pandemik ini. Tidak ketinggalan, marilah sama-sama kita titipkan doa
buat para pemimpin negara kita agar bersatu hati, seia sekata dalam
mencari jalan terbaik untuk keluar dari segala masalah dan kekusutan
yang sedang dihadapi oleh kita semua. Semoga Allah merahmati jua.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

66

YAB Menteri
telah mengumumkan  PPN

Warga JAKIM dimohon untuk mematuhi SOP
yang telah ditetapkan ditempat kerja/luar waktu
kerja

Vaksinasi – Warga JAKIM perlu mendaftarkan diri
dalam program vaksinasi melalui MYSejahtera
supaya PPN ini berjaya dilaksanakan
berdasarkan kepada peratusan pendaftaran

Kehadiran |fizikal ke tempat kerja 40% seperti
yang telah diumumkan oleh KSN untuk
mengoptimumkan perkhidmatan kerajaan.

Perancangan pihak kerajaan untuk
mengeluarkan Malaysia daripada kemelut
pandemik COVID-19 yang terdiri daripada

4 fasa yang terdiri daripada 3 indikator iaitu:-

Kes harian Penggunaan
ICU

Populasi
vaksinasi

67

MAJLIS PERASMIAN PENUTUP BENGKELTAFSIR PIMPINAN
AR-RAHMAN VERSI RUMI BAHARU TAHUN 2021/1442

1. Alhamdulillah, marilah sama-sama kita memanjatkan
kesyukuran ke hadrat Allah SWT kerana dengan izin daripadaNya,
kita dapat bersama-sama menjayakan  Bengkel Pentashihan Kitab
Tafsir Pimpinan Ar-Rahman Kepada Pengertian al- Quran (TPR)
versi rumi baharu pada kali ini.

2. Tahniah kepada Bahagian Penerbitan dan Syarikat Rimbunan
Islamik Media Sdn. Bhd. kerana berjaya menganjurkan bengkel
akhir semakan dan pentashihan ini. Saya percaya bahawa kerja-
kerja semakan terhadap kitab ini bukanlah suatu kerja yang mudah
kerana ia merupakan salah sebuah kitab klasik yang yang dihasilkan
sejak tahun 1960-an lagi. Sungguhpun begitu, kitab ini telah melalui
pelbagai evolusi penerbitan sehingga ia berjaya diterbitkan sebanyak
22 kali hingga sekarang. Dan naskah edisi kemas kini yang bakal
ada di tangan kita ini  merupakan edisi ke 23 dengan spesifikasi
paling mantap dan terbaharu.

3. Sehubungan itu, tahniah dan syabas saya ucapkan kepada
Timbalan Ketua Pengarah Operasi, Ashabus Samahah Dato’-Dato’
Mufti, Panel Pruf Kritis JAKIM, Pengarah-pengarah Bahagian dan
semua para peserta yang hadir memberikan sumbang saran idea
penambahbaikan edisi kemas kini kitab ini. Tanpa  komitmen dan
kerjasama Dato’-Dato’ dan tuan-puan sekalian, maka hasrat JAKIM
untuk mewujudkan kitab Tafsir Pimpinan Ar-Rahman versi baharu
pasti tidak akan tercapai.

Hadirin dan hadirat sekalian,

4. Al-Quran yang diwahyukan kepada Nabi Muhammad SAW
merupakan dasar  perundangan tertinggi dan sumber pengetahuan
utama untuk dipelajari dan dihayati oleh setiap muslim. Justeru, setiap
individu muslim yang cintakan agamanya perlu meluangkan masa,
tenaga dan usaha untuk mempelajari, mengkaji dan menganalisis

68

kandungan kitab suci ini melalui kitab-kitab tafsir muktabar. Hal ini
penting supaya kandungan al-Quran al-Karim dapat dihayati dengan
baik, tepat dan  benar menurut kerangka epistemologi ilmu Ahli
Sunnah Wal Jamaah. Seterusnya ia dapat dijadikan momentum bagi
menjana pembangunan modal insan berkualiti negara.

5. Antara kitab tafsir yang menepati ciri Ahli Sunnah Wal Jamaah
ialah Tafsir Pimpinan Ar-Rahman Kepada Pengertian al-Quran yang
dikarang oleh al-Marhum Sheikh Abdullah bin Muhammad Basmeih.
Beliau seorang penulis yang prolifik, mampu menghuraikan maksud
ayat secara ringkas dan padat serta berjaya menghasilkan naskah
sulung dalam tulisan Jawi semenjak tahun 1968. Selain itu, beliau
juga begitu gigih menyelenggara penerbitan kitab ini ke dalam tulisan
Rumi sehingga ia berjaya diterbitkan kali pertama pada tahun 1980.
Semenjak itu, kitab ini menjadi rujukan utama umat Islam dalam
memahami pengertian al-Quran di negara kita.

6. Kini, penerbitan kitab ini diberi nilai tambah dengan paparan
yang lebih kemas, reka bentuk yang menarik dan penggunaan gaya
bahasa kontemporari menurut gaya penulisan Dewan Bahasa dan
Pustaka dan gaya JAKIM. Ternyata dua gaya penulisan ini saling
melengkapi antara satu sama lain dengan kombinasi pemurnian
aspek bahasa dan gaya penulisan Islamik. Oleh yang demikian,
saya yakin dan percaya kitab ini pasti mendapat sambutan yang
amat menggalakkan daripada seluruh lapisan masyarakat Muslim
nusantara.

7. Justeru, bagi meningkatkan kelestarian ilmu dan syiar Islam
di negara ini, saya bercita-cita agar kitab ini dijadikan modul
tadabbur al-Quran selepas solat subuh dan asar di Masjid dan Surau
seluruh negara. Projek perintis membudayakan al-Quran ini boleh
dimulakan di Wilayah Persekutuan dengan konsep pembelajaran
sepanjang hayat sehingga kita bertemu dengan Allah dengan jiwa
yang sejahtera. Insya Allah.

69

8. Saya berharap agar edisi terbaru ini berjaya menarik minat
pembaca untuk mengambil manfaat daripada kitab ini, berupaya
memartabatkan Bahasa Melayu dan tulisan Jawi serta berkemampuan
meningkatkan kelestarian syiar Islam di negara ini melalui majlis ilmu.
Hanya Allah jua yang mampu membalas jasa baik dan pengorbanan
penulis, pentashih, penerbit dan semua pihak yang bertungkus lumus
menjayakan proses penerbitan kitab ini. Semoga usaha kita untuk
melahirkan umat rabbani dan negara harmoni akan terus diredhai
Allah SWT dan dicatatkan sebagai amal jariah yang berterusan.

Hadirin dan hadirat sekalian,

9. Sekali lagi saya ingin mengucapkan tahniah dan jutaan terima
kasih kepada Bahagian Penerbitan, Bahagian Penyelidikan, Ashabus
Samahah Dato-Dato Mufti, panel Pruf Kritis JAKIM, Syarikat
Rimbunan Islamik Sdn Bhd. dan semua pihak yang terlibat bagi
menjayakan proses penerbitan kitab ini. Jazakumullah khayran
kathiran. Barakallahu fikum. Semoga hidup kita semua akan sentiasa
dirahmati dan diberkati oleh Allah SWT.

 Mengakhiri ucapan saya, dengan lafaz Bismillahirahmanirahim
saya dengan sukacitanya merasmikan Majlis Penutup Bengkel
Pentashihan Kitab Tafsir Pimpinan Ar-Rahman kepada Pengertian
Al-Quran pada kali ini.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

70

kitab klasik yang
yang dihasilkan
sejak tahun 1960-
an kitab ini telah

melalui pelbagai
evolusi penerbitan
sehingga ia
berjaya diterbitkan
sebanyak 22 kaliEdisi ke 23 dengan

spesifikasi paling
mantap dan
terbaharu.

Penerbitan Kitab
Tafsir Pimpinan
Ar-Rahman Kepada
Pengertian al-
Quran (TPR) versi
rumi.kitab klasik

yang yang
dihasilkan sejak
tahun 1960-an kitab ini telah

melalui pelbagai
evolusi penerbitan
sehingga ia
berjaya diterbitkan
sebanyak 22 kaliEdisi ke 23 dengan

spesifikasi paling
mantap dan
terbaharu.

Penerbitan Kitab Tafsir
Pimpinan Ar-Rahman
Kepada Pengertian
al- Quran (TPR) versi
rumi.

71

FORUM BERDAKWAH DI ERA PANDEMIK COVID-19
PENGALAMAN NEGARA MABIMS

(PERTEMUAN TAHUNAN TIDAK RASMI
MENTERI-MENTERI AGAMA)

Alhamdulillah, terlebih dahulu saya ingin memanjatkan setinggi-
tinggi kesyukuran ke hadrat Allah SWT kerana dengan izin dan
limpah kurnia-Nya, JAKIM  dengan  kerjasama Yayasan Dakwah
Islamiah Malaysia (YADIM) berjaya merealisasikan forum dengan
tajuk Berdakwah Di era Pendemik COVID-19 : Pengalaman Negara
MABIMS. Tahniah dan syabas saya ucapkan di atas penganjuran ini.

PANDEMIK COVID-19 MENGUBAH RUTIN KEHIDUPAN
DALAM NORMA BAHARU

2. Penghujung akhir tahun 2019, dunia dikejutkan dengan
penyebaran virus COVID-19. Situasi yang sedang kita lalui ini
pastinya tidak pernah terbayang di minda kita . Kes yang bermula
dari sebuah negara kini akhirnya telah merebak ke seluruh dunia
menjadi pandemik dan setakat ini telah mengorbankan jutaan
nyawa. Ramai yang telah hilang pekerjaan dan tidak kurang juga
yang terpaksa mengubah gaya hidup sesuai dengan perubahan
semasa yang sedang kita alami ini.

PELAKSANAAN AKTIVITI SECARA KREATIF SELARI
DENGAN KEMAJUAN MULTIMEDIA

3. Dalam konteks tugasan sebagai institusi yang mentadbir hal ehwal
Islam ini, kita juga tidak terlepas dari keperluan beradaptasi. Kalau
dulu aktiviti agama dan dakwah rancak dijalankan secara bersemuka,
namun kali ini semuanya perlu dijalankan melalui medium secara
maya atau online. Justeru selain kemahiran dari segi mengendali
teknologi baharu, kandungan program itu sendiri pastinya harus
lebih kreatif dan menarik, supaya medium baharu ini mampu
menjadi alternatif atau bahkan norma baharu yang akan terus kita
jalani selepas ini.

72

YBhg. Dato’, Tuan-tuan/ Puan-puan yang dirahmati Allah

KESEPAKATAN DALAM MENANGANI ISU UMMAH

4. Untuk penganjuran forum pada kali ini, Malaysia bertindak
sebagai host dengan menghimpunkan keanggotaan negara MABIMS
sebagai tanda kesepakatan demi mencapai visi dan misi keanggotaan
dalam menangani isu-isu yang dihadapi oleh umat Islam.

5. Saya yakin kesemua pembentang-pembentang sama ada dari
Brunei, Indonesia dan Singapura mempunyai pengalaman, metod
dan pendekatan dakwah masing-masing dalam situasi pandemik
ini yang boleh kita manfaatkan bersama.

YBhg. Dato’, Tuan-tuan/ Puan-puan yang dirahmati Allah

PERKEMBANGAN REVOLUSI INDUSTRI 4.0

6. Seiring dengan perkembangan Revolusi Industri 4.0 yang
menekankan aspek interaksi digital telah mewujudkan satu
fenomena gaya hidup masyarakat yang kebanyakkannya terdiri
dari generasi baharu yang lebih tertarik dengan kandungan yang
kreatif dan mampu diakses pada bila-bila masa dan di mana sahaja.

7. Oleh itu para pendakwah sewajarnya lebih ke hadapan dengan
mempelbagaikan maklumat dakwah melalui pendekatan dakwah
yang lebih santai, ringkas, interaktif dan menarik minat pelbagai
golongan terutama golongan muda seperti tazkirah pendek, kapsul
dakwah, sketsa dan drama pendek, bukan hanya sekadar melalui
telefon, SMS, e-mel, WhatsApp, Telegram, malah diperluaskan
dalam Instagram, Twitter, YouTube, WeChat, Facebook, Bigo live,
Tik Tok dan seumpamanya.

73

YBhg. Dato’, Tuan-tuan/ Puan-puan yang dirahmati Allah.

PANDEMIK COVID19 DARI SUDUT PANDANG POSITIF

8. Disaat ramai pihak yang tertekan dengan pelbagai ujian dan
cabaran hidup khususnya sepanjang pandemik ini, kita sewajarnya
menggunakan situasi ini sebagai peluang untuk menyebarkan dakwah
dan kefahaman Islam yang sebenar.  Saya mengambil peluang untuk
berkongsi beberapa hikmah di sebalik ujian pandemik COVID-19
yang boleh kita uar-uarkan.

 i. Memberi ruang untuk muhasabah diri dan berlumba-lumba
  untuk melakukan kebaikan kepada diri dan masyarakat;
 ii. Bersama melakukan transformasi diri, minda dan sikap ke
  arah yang lebih baik dan menghargai segala nikmat kurniaan
  Allah;
 iii. Mewujudkan sikap prihatin dan saling bantu membantu
  terhadap golongan yang kurang bernasib baik;
 iv. Peluang untuk lebih meneroka dan saling kreatif seiring
  dengan kemajuan dalam penggunaan multimedia; dan
 v. Saling berkongsi kepakaran dalam bidang tertentu demi
  mencapai hala tuju yang sama iaitu mengembalikan imej dan
  ketamadunan umat islam di mata dunia.

74

YBhg. Dato’, Tuan-tuan/ Puan-puan yang dirahmati Allah.

HARAPAN

Akhir kalam saya mengharapkan agar program kita pada hari ini
akan membuahkan idea-idea dan cadangan bernas yang boleh
dimanfaatkan bersama di samping memberi inspirasi kepada semua
pendakwah untuk meningkatkan daya kreatif berdakwah dalam
usaha untuk menarik masyarakat mengikuti program dakwah yang
dijalankan secara alam maya.

Selamat berforum buat semua.

Sekian, Wabillahi taufik wal hidayah wassalamualaikum
WarahmatullAhi Wabarakatuh, terima kasih.

75

Forum: Berdakwah di Era Pandemik
Covid-19 Pengalaman
Negara MABIMS

Negara MABIMS
i. Malaysia
ii. Indonesia
iii. Brunei Darussalam
iv. Singapura

76

i. Pandemik Mengubah Rutin Kehidupan Dalam Norma Baharu

Penjarakan Sosial, Kebersihan dan Pemakaian Penutup Separuh
Muka dan lain-lain SOP

Pelaksanaan Aktiviti Secara Kreatif Selari dengan Kemajuan/
Perkembangan Multimedia/Teknologi

Perkembangan Revolusi Industri 4.0

Pelbagaikan maklumat dakwah lebih ringkas,santai, interaktif
bagi menarik minat pendengan melalui saluran media sosial
(WhatsAPP, Youtube, Twitter, Facebook) dan lain-lain aplikasi.
Pandemik COVID-19 dari Sudut Positif
 - Memberi ruang muhasabah diri
 - Melakukan transformasi diri kearah yg lebih baik
 - Wujudnya sikap prihatian dan saling bantu-membantu
 - Peluang meneroka bidang yang lebih kreatif seperti
  penggunaan media sosial sebagai platform komunikasi
  dan penyampaian maklumat
 - Saling berkongsi kepakaran dan pengalaman dalam
  bidang-bidang tertentu.

Harapan Pelaksanaan Forum
Program ini dapat membuahkan idea-idea dan cadangan yang
bernas kepada pendakwah untuk meningkatkan kaedah daya kreatif
berdakwah di negara masing-masing.

PENGALAMAN MABIMS

1

3

4

2

Pelaksanaan aktiviti dakwah dan keagamaan dijalankan melalui
medium alam maya

Kesepakatan Dalam Menangani Isu Ummah Negara MABIMS

Kaedah pendekatan serta pengalaman dakwah negara MABIMS

77

MAJLIS IHTIFAL KAFA PERINGKAT NEGERI
SABAH TAHUN 2021

Assalamualaikum warahmatullahi wabarakatuh

Terlebih dahulu marilah kita bersama-sama memanjatkan rasa
syukur kehadrat Allah S.W.T kerana dengan taufik dan inayahNYA
kita dapat menempuh tahun 2021 dengan tekad dan azam untuk
menjana kecemerlangan yang dicita-citakan.

Saya mengucapkan setinggi-tinggi penghargaan dan terima kasih
kepada Yang Berhormat Datuk Haji Mohd Arifin bin Haji Mohd Arif
Menteri Tugas-Tugas Khas Sabah di atas kesudian melapangkan
masa hadir bersama dalam majlis ini.

Saya juga mengucapkan syabas dan setinggi-tinggi penghargaan
kepada Pengarah JAKIM Cawangan Sabah dalam merancang dan
mengadakan Majlis Ihtifal KAFA Peringkat Negeri Sabah tahun
2021 yang julung kalinya diadakan secara dalam talian.

Yang Berhormat Datuk, sebagai makluman program ini adalah
merupakan program yang menjadi satu platform pertemuan di
antara semua murid, guru-guru KAFA, ibu bapa dan pemimpin di
peringkat negeri.  Majlis ini juga diadakan sebagai motivasi dalam
menyantuni murid-murid KAFA serta ibubapa dalam pencapaian
akademik dan Ko-Kurikulum.

Saya percaya penganjuran majlis ini bukan sekadar untuk
meraikan kejayaan anak-anak menamatkan pengajian bacaan Al-
Quran, namun apa yang paling penting adalah mesej yang hendak
disampaikan dan pengertiannya kepada kita disamping dalam usaha
memperkukuhkan perpaduan dalam masyarakat melalui program
ini.  Penghayatan kepada isi kandungan ayat-ayat suci Al-Quran
juga akan memberi kita inspirasi dan galakan untuk lebih berusaha
mendekatkan diri kepada Ilahi dan menguasai segenap bidang ilmu

78

pengetahuan.  Ini kerana Al-Quran banyak mengajak dan menyeru
manusia untuk menimba dan memartabatkan ketinggian ilmu
dalam kehidupan.  Seperti ayat Al-Quran yang diturunkan kepada
manusia yang bermaksud;

“Wahai orang yang beriman! Apabila dikatakan kepadamu:
“Berilah kelapangan di majlis-majlis,” maka lapangkanlah, nescaya
Allah akan memberi kelapangan untukmu. Dan apabila dikatakan,
“Berdirilah kamu,” maka berdirilah, nescaya Allah akan mengangkat
(darjat) orang yang beriman diantaramu dan orang yang diberi
ilmu beberapa darjat. Dan Allah Maha Teliti akan apa yang kamu
kerjakan. (Surah al-Mujadalah : Ayat 11).

Yang Berhormat Datuk, majlis ini telah bermula sejak 6 - 8 Ogos 2021
yang melibatkan seramai 36 orang murid KAFA dari seluruh negeri
Sabah.  Antara acara yang telah dilaksanakan  ialah;
1. Tilawah Al-Quran
2. Hafazan
3. Syarahan

Yang Berhormat Datuk, program pada kali ini tidak melibatkan
penyertaan yang ramai dari murid KAFA kerana mengambil kira
situasi semasa pandemik COVID-19 yang sedang melanda dunia
khususnya di Malaysia dengan kenaikan kes yang mendadak.
Oleh itu, JAKIM Sabah mengambil langkah dalam memutuskan
rantaian jangkitan COVID-19 dengan mengadakan program ini
secara dalam talian.  Peserta yang berjaya akan mewakili negeri
Sabah dalam Majlis Ihtifal KAFA Peringkat Kebangsaan yang akan
diadakan pada 18 – 20 Oktober 2021.

Yang Berhormat Datuk, sebagai maklumat tambahan, jumlah kuota
guru KAFA Sabah adalah seramai 2,490 manakala pengisian sedia
ada seramai 2,302 orang dengan melibatkan pembayaran elaun
tahunan sebanyak RM29,944,320.00.  JAKIM juga mengambil
serius berkaitan masalah kebajikan melalui caruman faedah yang
diberikan oleh PERKESO.

79

Adalah menjadi harapan saya dan jabatan agar guru-guru terus
meningkatkan kualiti dan mutu kerja masing-masing dalam
menyantuni pelajar dan masyarakat.

Saya dan jabatan ini meletakkan sejuta harapan agar warga KAFA
khususnya di negeri Sabah bersama-sama berganding bahu dalam
memastikan ajaran Islam dapat dihayati berasaskan fahaman Ahli
Sunnah al Jamaah (ASWAJA) serta memiliki keseimbangan di antara
intelektual, kerohanian, emosi dan jasmani di samping sama-sama
merealisasikan tema Ma’al Hijrah tahun ini iaitu “Manhaj Rabbani,
Ummah Berkualiti”.

Akhir kata, saya ingin mengucapkan tahniah kepada semua yang
terlibat secara langsung mahupun secara tidak langsung dalam
menjayakan majlis ini.  Sesungguhnya besar harapan saya agar
anak-anak KAFA di Malaysia khususnya di negeri Sabah berjaya
bukan sekadar dalam bidang akademik tetapi juga cemerlang dari
sudut akhlak dan sahsiah sesuai dengan apa yang diajarkan oleh
Nabi kita Muhammad S.A.W.

Pada kesempatan ini sekali lagi saya mengucapkan setinggi-tinggi
penghargaan dan terima kasih kepada Yang Berhormat Datuk Haji
Mohd Ariffin bin Haji Mohd Arif, Menteri Tugas-Tugas Khas Sabah
di atas kesudian menyempurnakan Majlis Perasmian Ihtifal KAFA
Peringkat Negeri Sabah Tahun 2021.

JAKIM juga mengucapkan ribuan terima kasih kepada Yang
Berhormat Datuk dan Kerajaan Negeri kerana sentiasa memberi
perhatian kepada JAKIM Sabah.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

80

Platform pertemuan antara murid-
murid KAFA, ibubapa dan pemimpin
peringkat negeri

Sebagai motivasi menyatuni murid-murid
KAFA dan ibubapa dalam pencapaian
akademik dan kokurikulum

Meraikan kejayaan menamatkan
pengajian Al-Quran

Program pengukuhan perpaduan
masyarakat

Majlis Ihtifal KAFA
Peringkat Negeri Sabah 2021

Program
bermula
sejak 6-8
Ogos 2021

Peserta yang Berjaya akan
mewakili Sabah ke Majlis
Ihtifal KAFA Peringkat
Kebangsaan yang diadakan
pada 18-20 Oktober 2021.

Penglibatan
36 orang
murid KAFA
seluruh Sabah

Guru-guru KAFA
terus meningkatkan
kualiti mutu kerja

Warga KAFA Sabah perlu
berganding bahu memastikan
ajaran Islam berasaskan ASWAJA

Anak-anak KAFA perlu
berjaya dalam bidang
akademik dan sahsiah

HARAPAN

81

SEMPENA WEBINAR FALAK NUSANTARA 1443H DAN
MAJLIS PENUTUP BULAN FALAK MALAYSIA 2021

PENDAHULUAN

1. Alhamdulillah, bersyukur kerana dengan limpah kurnia-Nya,
kita diberi kesempatan untuk bersama-sama dalam sesi webinar
sempena Seminar Falak Nusantara 1443H. Program webinar ini
julung kali melibatkan penyertaan penceramah dan peserta secara
atas talian dari kalangan negara-negara nusantara khususnya dari
Malaysia, Indonesia, Brunei Darussalam dan Singapura.

2. Penyusunan dan penyediaan takwim perlu dilakukan oleh ahli
falak iaitu mereka yang mempunyai kemahiran dan kepakaran
dalam ilmu falak. Secara pentadbirannya di Malaysia, ia dikeluarkan
oleh JAKIM. Satu jawatankuasa di peringkat JAKIM yang dikenali
sebagai Panel Pakar Falak bertanggungjawab membantu menyedia
dan meneliti Takwim Hijri pada setiap tahun.

3. Pada peringkat negeri perkhidmatan falak secara strukturnya
diletakkan di bawah Jabatan Mufti Negeri-Negeri bagi memberi
panduan serta perkhidmatan kepada masyarakat dalam urusan
berkaitan cerapan anak bulan, cerapan gerhana, penentuan dan
pengesahan kiblat, pengajian dan pendidikan falak, penyediaan
Jadual Waktu Solat dan sebagainya.

Hadirin dan hadirat sekalian,

4. Webinar Falak Nusantara 1443H ini merupakan program
kemuncak sempena sambutan Bulan Falak Malaysia 2021 yang
telah dirasmikan oleh mantan YB Menteri di Jabatan Perdana
Menteri (Hal Ehwal Agama), Datuk Dr. Zulkifli Mohamad al-Bakri
pada 30 Zulhijjah 1442H yang lepas.

82

5. Antara objektif utama penganjuran webinar ini adalah:
 i. Meningkatkan kemahiran dan penguasaan masyarakat
  dalam ilmu falak;
 ii. Menyampaikan maklumat mengenai Kriteria Imkanur
  Rukyah Baharu; dan
 iii. Mengisytiharkan pengunaan Kriteria Imkanur Rukyah
  Baharu di Malaysia kepada seluruh Jabatan Mufti Negeri-
  negeri dan negara ahli MABIMS.

6. Saya bagi pihak JAKIM dan negara Malaysia mengucapkan
penghargaan dan ribuan terima kasih kepada penceramah-
penceramah dan moderator negara anggota MABIMS dari
Indonesia, Brunei Darussalam, Singapura dan Malaysia atas
perkongsian perkembangan falak di negara masing-masing
terutamanya berkaitan Kriteria Baharu Imkanur Rukyah dalam
Webinar Falak Nusantara 1443H kali ini.

7. Malaysia mengimplimentasikan penggunaan Kriteria Baharu
Imkanur Rukyah (iaitu hilal boleh kelihatan ketika matahari
terbenam, tinggi 3 darjah dan elongasi 6.4 darjah) selaras keputusan
Mesyuarat SOM (Senior Officer Meeting) ke-44 di Republik
Singapura yang telah bersidang pada12-14 November 2019 bermula
Muharam 1443H (tahun 2021).

8. Pelaksanaan ini dirakamkan sejarahnya dengan sambutan
Bulan Falak Malaysia 2021 yang telah dijalankan sepanjang bulan
Muharam 1443H pada tahun ini. Bulan Falak Malaysia 2021 kali ini
telah berjaya memperkasakan aktiviti falak di peringkat kebangsaan
dan negeri yang berbentuk pendidikan, pendedahan dasar dan
ketetapan baharu kerajaan dalam hal ehwal falak, pengaplikasian
ilmu falak dalam ibadah dan pelancaran penggunaan Kriteria
Imkanur Rukyah Baharu mulai Muharam 1443H.

83

9. Sebanyak 10 program peringkat kebangsaan dan lebih 30
program dan aktiviti di peringkat negeri telah berjaya dilaksanakan
mengikut perancangan di bawah Bulan Falak Malaysia 2021. Antara
program tersebut adalah:
 i. Lintas langsung Aktiviti Cerapan Hilal Muharam Antara
  Negeri-negeri di Malaysia & Indonesia – 9 Ogos 2021
 ii. Perkongsian Proses Cerapan Hilal dan Pengisytiharan
  Penyimpan Mohor Besar Raja-raja di Malaysia.
 iii. Tadabur Ayat Falak dan Kuiz Terkumpul – setiap Sabtu /
  Ahad sepanjang bulan Muharam 1443H
 iv. Jejak Falak Nusantara yang menampilkan Tokol Falak di
  Nusantara – setiap Khamis sepanjang bulan Muharam
  1443H
 v. Mini Olimpiad Falak Malaysia – 28 Ogos 2021
 vi. Khutbah Khas Falak – Tayangan RTM TV1.
 vii. Info Falak Masjid
 viii. Pertandingan Tik Tok Falak
 ix. FAQ Istilah Falak
 x. Bicara Santai Falak
 xi. Video Pendidikan Falak
 xii. Kembara Alam Semesta
 xiii. Webinar Falak Nusantara 1443H – hari ini

Alhamdulillah, kesemua program tersebut telah mendapat sambutan
dan penyertaan yang amat menggalakkan daripada pelbagai lapisan
masyarakat yang terdiri daripada pakar dan cendiakawan falak,
pensyarah dan mahasiswa universiti, pelajar-pelajar, pengiat falak,
masjid-masjid serta orang awam.

84

Hadirin dan hadirat sekalian,

10. JAKIM juga sentiasa bergerak selari dengan perkembangan
dunia teknologi dalam menyediakan perkhidmatan di hujung
jari. Pelbagai aplikasi falak disediakan bagi panduan dan rujukan
masyarakat seperti MySolat dan MyRHK. Aplikasi MySolat telah
berjaya dicapai dan dimanfaat sejak dilancarkan penggunaannya
pada tahun 2018 seramai lebih 36 juta pengunjung di mana kini
secara puratanya 1 juta pengunjung setiap bulan.

11. Pada hari ini, JAKIM akan melancarkan lagi satu lagi aplikasi
baru iaitu MyRHK (Malaysia Rukyah Hilal Kebangsaan) di
mana ianya akan memaparkan hasil cerapan hilal dan maklumat
bergambar yang dilaksanakan di semua lokasi cerapan rasmi seluruh
Malaysia. Ianya dijangkan dapat dimanfaatkan oleh Pegawai Falak
Jabatan Mufti Negeri-Negeri, Penyelidik Falak, masyarakat awam
dalam dan luar negara. JAKIM berharap MyRHK ini akan turut
diperluaskan penyertaannya dengan perkongsian maklumat hilal di
nusantara iaitu anggota negara MABIMS.

Hadirin dan hadirat sekalian,

12. Saya yakin ilmu dan bidang falak ini akan mendapat perhatian
dan tempat yang sesuai selaras peranannya dalam sejarah
perkembangan dan kegemilangan Tamadun Islam, ditambah
dengan perkembangan teknologi sains angkasa. JAKIM selaku
agensi kerajaan di peringkat Persekutuan akan memenuhi
keperluan / kekuatan manpower (pegawai falak) dan meningkatkan
usaha  penyelarasan bagi memenuhi serta memartabatkan aktiviti
falak secara lebih bersepadu dan komprehensif agar negara kita
dapat menjadi pusat rujukan falak di peringkat nusantara dan
antarabangsa.

13. Bulan Falak Malaysia setiap kali bulan Muharam ini juga akan
terus dijadikan  program tahunan falak Malaysia yang diselaraskan
oleh JAKIM dengan kerjasama  secara lebih meluas lagi bersama
agensi-agensi berkaitan di peringkat Persekutuan dan negeri.

85

Hadirin dan hadirat yang dimuliakan,

14. Akhir kalam, saya mengucapkan setinggi-tinggi tahniah dan
penghargaan kepada semua pihak yang terlibat khususnya negara
anggota MABIMS, Jabatan Mufti Negeri-negeri, organisasi Apadilangit
dan semua pihak yang terlibat dalam pelaksanaan program Seminar
Falak Nusantara 1443H dan program-program Bulan Falak Malaysia
Tahun 2021M/ 1443H sepanjang bulan Muharam bermula 9 Ogos
hingga 7 September 2021 bersamaan 1 hingga 29 Muharam 1443H.

15. Sekalung tahniah jua kepada pemenang dan peserta
pertandingan Mini Oplimpiad Falak dan Kuiz Tadabbur Ayat
Falak. Semoga ia menjadi satu ibadah kepada kita dalam mencari
keberkatan dan keredhaan Allah di dunia  dan akhirat.

Hadirin dan hadirat yang dihormati sekalian,

16. Dengan lafaz Bismilahirahmanirahim saya merasmikan
Webinar Falak Nusantara 1443H, sekaligus menutup program
Bulan Falak Malaysia Tahun 2021 dan melancarkan laman web
MyRHK (Malaysia Rukyah Hilal Kebangsaan).

Sekian, Wabillahi taufik wal hidayah wassalamualaikum
WarahmatullAhi Wabarakatuh.

86

Penglibatan
penceramah
dan peserta
dari kalangan
negara
Nusantara

- Malaysia
- Indonesia
- Brunei Darussalam
- Singapura

WEBINAR

Falak Nusantara 1443H

Merupakan
program puncak
sempena
sambutan Bulan
Falak Malaysia
2021

PENYUSUNAN
TAKWIM DAN FALAK

Malaysia,
JAKIM

meneliti
takwim Hijri
setiap tahun

Peringkat

Negeri,
dibawah

Jabatan Mufti
Negeri masing-

masing

87

Harapan
- Ilmu dan bidang ini akan mendapat perhatian yang sesuai dengan
 peranannya dalam sejarah ketamadunan Islam.
- Memartabatkan aktiviti falak secara lebih bersepadu dan komprehensif.
- Bulan Falak Malaysia pada bulan Muharam akan dijadikan program
 falak tahunan di Malaysia

Penggunaan
Aplikasi (Falak)
JAKIM, Malaysia

Mysolat,
MyRHK

OBJEKTIF

Meningkatkan
kemahiran dan
penguasaan
masyarakat
dalam ilmu falak;

Menyampaikan
maklumat
mengenai
Kriteria Imkanur
Rukyah Baharu;
dan

Mengisytiharkan
pengunaan
Kriteria Imkanur
Rukyah Baharu di
Malaysia kepada
seluruh Jabatan
Mufti Negeri-Negeri
dan negara ahli
MABIMS.

88

PERSIDANGAN KETUA PEGAWAI PENGUATKUASA AGAMA
DAN KETUA PENDAKWA SYARIE SELURUH MALAYSIA

KALI KE-21

Alhamdulillah segala puji bagi Allah Tuhan sekalian alam. Selawat dan
salam ke atas junjungan besar Nabi Muhammad SAW.  Syukur kita
ke hadrat Allah SWT kerana diberi peluang untuk sama-sama berada
dalam Persidangan Ketua Pegawai Penguatkuasa Agama dan Ketua
Pendakwa Syarie Seluruh Malaysia Kali ke- 21.

Di kesempatan ini juga, saya mengucapkan setinggi-tinggi terima kasih
dan meng alu-alukan penyertaan Ketua Pegawai Penguatkuasa Agama
dan Ketua Pendakwa Syarie dari seluruh Malaysia dalam Persidangan
Ketua Pegawai Penguatkuasa Agama dan Ketua Pendakwa Syarie kali ini.

1. Alhamdulillah, Persidangan Ketua Pegawai Penguatkuasa Agama
dan Ketua Pendakwa Syarie Seluruh Malaysia telah memasuki tahun
ke 21 penganjurannya. Saya yakin dan percaya telah banyak perkara
serta perancangan berjaya dicapai hasil perbincangan dan kesepakatan
yang dibina. Pelbagai aspek telah disentuh termasuk isu perjawatan di
bahagian penguatkuasaan, penubuhan Jabatan Pendakwaan Syariah
Negeri, pemerkasaan peranan Penguatkuasa Agama dan Pendakwa
Syarie dan isu-isu berkaitan kesalahan jenayah Syariah. Saya ucapkan
tahniah kepada Bahagian Penyelarasan Penguatkuasaan dan
Pendakwaan Syariah (BPPPS) yang telah penganjuran Persidangan
pada kali ini bagi mencapai objektif seperti yang berikut:
 i. Mengenengahkan isu-isu semasa berkaitan penguatkuasaan
  undang-undang dan pendakwaan;
 ii. Menggalakkan percambahan fikiran dalam kalangan Ketua
  Pegawai Penguatkuasa Agama dan Ketua Pendakwa Syarie
  untuk mengenalpasti aspek yang boleh diperbaiki;
 iii. Mengenalpasti cabaran dan halatuju penguatkuasaan
  undang-undang dan pendakwaan di Malaysia.
 iv. Mencadangkan apa-apa pindaan hasil dari dapatan
  persidangan ini, sekiranya ada, kepada pihak Kerajaan dan
  agensi-agensi yang berkaitan untuk dilaksanakan.

89

2. Sebagaimana kita sedia maklum,  Islam menganjurkan  umatnya
agar mengajak melakukan kebaikan dan menjauhi kemungkaran.
Justeru, penguatkuasaan undang-undang jenayah Syariah adalah
salah satu  elemen penting untuk memastikan manusia terhindar
daripada melakukan perkara yang ditegah oleh syariat Islam.
Selaras dengan penggubalan undang-undang jenayah syariah,
maka penguatkuasaan undang-undang jenayah syariah juga
perlu dimantapkan dan diperkasakan untuk membendung serta
mencegah umat Islam daripada melakukan kesalahan jenayah bagi
mencapai maqasid syariah iaitu penjagaan agama, harta, akal, jiwa
dan juga keturunan. Hal ini bertepatan  dengan firman Allah SWT
di dalam  Surah Ali Imran, Ayat 104;

"Dan hendaklah ada di antara kamu segolongan orang yang
menyeru kepada kebaikan, menyuruh (berbuat) yang makruf, dan
mencegah daripada yang mungkar. Dan mereka itulah orang yang
beruntung."

Sebarang kesalahan jenayah yang dilakukan perlu diadili
berdasarkan peruntukan undang – undang dengan penuh keadilan.
Firman Allah di dalam surah Al-Maidah ayat 8 :

Wahai orang-orang yang beriman, hendaklah kamu semua sentiasa
menjadi orang-orang yang menegakkan keadilan kerana Allah,
lagi menerangkan kebenaran dan jangan sekali-kali kebencian
kamu terhadap sesuatu kaum itu mendorong kamu kepada tidak
melakukan keadilan. Hendaklah kamu berlaku adil (kepada
sesiapa jua) kerana sikap adil itu lebih hampir kepada takwa dan
bertakwalah kepada Allah, sesungguhnya Allah Maha Mengetahui
dengan mendalam akan apa yang kamu lakukan.

90

Tuan-tuan dan puan-puan yang saya hormati dan kasihi.

3. Jika dahulu, kebanyakan ajaran sesat bergerak secara sembunyi
atau underground tetapi akhir-akhir ini kita dapati ajaran sesat
telah disebarkan secara terbuka melalui pelbagai aplikasi media
sosial seperti Facebook, Instagram, Twitter dan Youtube. Saya
difahamkan pada persidangan kali ini, Bahagian Penyelidikan
JAKIM akan membentang 2 kertas kajian termasuk isu ajaran
Asmaul Husna dan juga ajaran Perjalanan Mimpi Yang Terakhir.

4. Sehubungan itu, saya amat berharap agar pihak Penguatkuasa
Agama dan Pendakwa Syarie dapat bekerjasama dan memberi fokus
bagi membendung kes-kes ajaran sesat di negara ini termasuk pihak
yang menggunakan media sosial sebagai ruang untuk mengelirukan
dan mempengaruhi masyarakat. Satu unit khusus perlu diwujudkan
bagi memantau aktiviti – aktiviti yang menyalahi akidah melalui
media baharu.

5. Saya mengharapkan agar kerjasama strategik dengan agensi lain
seperti Polis Di Raja Malaysia (PDRM), Angkatan Tentera Malaysia
(cawangan Khas) dan Suruhan jaya Komunikasi dan Multi Media
(SKMM) terus diperkukuhkan bagi mendapat kan maklumat serta
penyelarasan tindakan yang lebih cepat dan berkesan.

6. Saya juga mendoakan agar Persidangan pada kali ini berjalan
lancar seperti pada tahun-tahun sebelumnya dan berjaya mencapai
objektif yang telah ditetapkan. Tinggi harapan saya agar semua
ahli persidangan berkongsi aspirasi yang sama iaitu memperkasa
undang-undang Syariah agar dapat dimartabatkan sepenuhnya
dengan izin Allah jua.

91

7. Akhir kata, saya mengucapkan setinggi-tinggi terima kasih
kepada Bahagian Penyelarasan Penguatkuasaan dan Pendakwaan
Syariah selaku urusetia persidangan pada kali ini. Pandangan tuan-
tuan dan puan-puan amat dialu–alukan bagi memperbaiki kualiti
penganjuran Persidangan seumpama ini pada masa akan datang
demi kebaikan bersama.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

92

Harapan
Kerjasama Penguatkuasa Agama dan Ketua Pendakwaan Syarie
mengadakan kerjasama strategik Bersama agensi yang lain seperti
PDRM, ATM (Cawangan Khas) dan SKMM bagi membenteras masalah
ini dikalangan masyarakat.

Persidangan
Ketua Pegawai

Penguatkuasa Agama
dan Ketua Pendakwa
Syarie Seluruh
Malaysia Kali ke- 21.

Membentangkan 2 kertas kajian ajaran
sesat ajaran Asmaul Husna dan Perjalanan
Mimpi Yang Terakhir yang disebarkan
melalui media sosial

Mengenalpasti halatuju penguatkuasaan
undang-undang Malaysia.

Menggalakkan percambahan fikiran dalam
kalangan Penguatkuasa Agama dan Ketua
Pendakwaan Syarie seluruh Malaysia kali ke-21.

Mengenegahkan isu-isu berkaitan
penguatkuasaan undang-undang
dan pendakwaan Syariah.

Penguatkuasaan undang-undang Jenayah Syariah
diperkasakan bagi mencapai Maqasid Syariah.

93

PERANAN PSIKOSPIRITUAL ISLAM
DALAM KESIHATAN JIWA

1. Pandemik COVID-19 yang melanda dunia termasuk negara
kita, telah memberi kesan yang sangat besar terutama dalam
menguji kekuatan mental dan spiritual. Dalam situasi sebegini, ilmu
Psikospiritual Islam sangat penting bagi membantu diri dan orang lain
di sekeliling kita untuk sentiasa tenang dan rasional dalam melakukan
sesuatu tidak kira dalam situasi apa sekalipun.

2. Psikospiritual Islam merupakan satu disiplin ilmu yang penting
dalam meningkatkan kualiti diri manusia yang lebih sempurna serta
merupakan salah satu jalan dalam mencapai kebahagian hidup di dunia
dan akhirat.  Ilmu yang menggabungkan psikologi dan spiritual ini
merupakan satu ilmu yang mengkaji pemikiran tentang proses mental
dan pemikiran yang lebih bersifat rohaniah dari sudut pandang Islam.

3. Ilmu ini juga menggabungkan idea tokoh-tokoh psikologi Islam yang
mengintegrasikan dunia pengetahuan yang berkait dengan spiritual
serta meletakkan al-Quran dan al-Sunnah sebagai asas dan tunjang
dalam setiap perbincangan.  Sehubungan dengan itu, psikospiritual
Islam mempunyai hubungan yang erat dengan soal kejiwaan, akhlak dan
kebahagiaan diri manusia serta merupakan salah satu jalan penyelesaian
terhadap masalah kejiwaan dan pemikiran manusia yang bersifat
kerohanian dengan mengenal diri, penyembahan dan pengabdian diri
kepada Allah SWT dan dalam pembentukan akhlak terpuji.

4. Dalam usaha menyelesaikan masalah kesihatan mental yang
diakibatkan oleh krisis kejiwaan dan kekosongan spiritual manusia
zaman ini, pendedahan dan kefahaman terhadap ilmu psikospiritual
Islam dan latihan untuk peserta dilihat penting sebagai salah satu
usaha melahirkan terapis psikospiritual Islam yang berilmu dan
berwibawa.  Latihan dan pendedahan ini penting bagi melahirkan
golongan yang mampu membantu masyarakat untuk mengisi semula
kekosongan spiritual dan keyakinan dengan memperbaiki hubungan
dengan Pencipta secara umumnya dan masyarakat khususnya.

94

5. Menyedari permasalahan ini, maka program Webinar hari ini
 dianjurkan, dengan tujuan:
 i- Memberi pendedahan berkenaan terapi psikospiritual Islam
  yang boleh diaplikasikan dalam kehidupan seharian kita; dan
 ii- Menambah dan memantapkan ilmu pengetahuan berkaitan
  bidang Psikospiritual Islam bagi membantu masyarakat
  awam, sama ada kitasebagai terapis, kaunselor, pendidik,
  imam, pegawai rundingcara, rakan sebaya dan selaku ibu
  bapa.

6. Tahniah kepada pihak pengajur iaitu pihak:
 - JAKIM sendiri,
 - Pusat Islam, Universiti Malaysia Sabah (UMS) dan
 - Jabatan Hal Ehwal Islam Negeri Sabah
 serta rakan strategik program hari ini iaitu :
 - Majlis Dakwah Negara Cawangan Sabah
 - Yayasan Dakwah Islamiah Malaysia (YADIM) Negeri Sabah
 - Persatuan Pegawai Pengurusan dan Profesional, UMS
 - KESUMBA MAJU SEHATI
 - Rakan Pembimbing Penjawat Awan (AKRAB)

7. Semoga program hari ini dapat dimanfaat oleh semua peserta
sama ada yang bersiaran langsung melalui dalam talian ini atau
secara live streaming dari siaran facebook yang dipaparkan. Saya
berdoa agar program ini berjalan lancar sehingga akhir dan ilmu
yang akan dikongsikan oleh panel pembentang hari ini dapat kita
kutip dan memberi manfaat kepada kita.

8. Dengan lafaz BISMILLAHIRRAHMANNIRRAHIM , saya
merasmikan program WEBINAR PERANAN PSIKOSPIRITUAL
ISLAM DALAM KESIHATAN JIWA pada hari ini.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

95

WEBINAR

Menguji kekuatan mental dan spiritual manusia

Kesan Pandemik Covid-19
seluruh dunia

PERANAN PSIKOSPIRITUAL ISLAM DALAM KESIHATAN JIWA

Kepentingan ilmu Psikospiritual Islam

Ilmu yang penting dalam meningkatkan
kualiti diri manusia

Ilmu yang mengabungkan psikologi
dan spiritual

Ilmu yang mengkaji tentang proses
mental dan penilaian rohaniah

Ilmu yang mengabungkan idea-idea tokoh
psikologi Islam yang meletakkan al-Quran dan
as-Sunnah sebagai asas perbincangan

Ilmu psikospiritual mempunyai gabungan
yang erat dari soal kejiwaan, akhlak dan
kebahagiaan diri.

1

2

3

4

5

96

OBJEKTIF

Memberi pendedahan terapi psikospiritual
Islam untuk kehidupan harian

Menambah ilmu pengetahuan
berkaitan bidang psikospiritual

Melahirkan pelapis pakar psikospiritual
Islam yang berwibawa

Latihan serta pendedahan kepada
golongan yang membantu masyarakat

Harapan Ilmu psikospiritual dapat
dikongsi oleh semua masyarakat.

97

KARNIVAL SEMARAK JAWI@JAKIM 2021

1. Alhamdulillah, syukur ke hadrat Allah SWT kerana telah
mengizinkan kita untuk mengadakan Karnival Semarak Jawi@
JAKIM. Program ini merupakan kerjasama antara Jabatan Kemajuan
Islam (JAKIM) dan Perpustakaan Negara Malaysia (PNM).

2. Pertama sekali, saya ingin mengucapkan setinggi-tinggi
penghargaan dan terima kasih kepada Yang Berusaha Puan Salasiah
binti Abdul Wahab, Ketua Pengarah Perpustakaan Negara Malaysia
kerana mempelawa JAKIM buat julung kalinya sebagai “rakan”
kerjasama bagi menganjurkan karnival yang memuatkan pelbagai
program kesedaran tulisan Jawi ini.

3. Saya difahamkan Karnival Semarak Jawi selama dua hari
bermula 28-29 September 2021 ini merupakan program “signature”
Perpustakaan Negara Malaysia semenjak tahun 2011. Sebelum
musim pandemik ini ia telah diadakan secara fizikal di beberapa
buah negeri seperti Terengganu, Kedah, Negeri Sembilan, Perak,
dan Johor. Walaupun kali ini ia dilaksanakan secara atas talian, saya
fikir ia tidak akan menjejaskan matlamat utama program iaitu bagi
menyemarakkan kesedaran dan penggunaan tulisan Jawi dalam
masyarakat.

4. Semua aktiviti dan program yang dirangka sepanjang Karnival
Semarak Jawi ini tidak lain adalah untuk mempopularkan semula
penggunaan tulisan Jawi khususnya kepada generasi muda (yang
kini dikenali sebagai generasi Z) yang dilihat sudah semakin jauh
dengan tulisan Jawi.

5. Program-program adalah berkonsepkan informasi santai,
sesuai dengan golongan sasaran iaitu generasi muda, serta tema
karnival ini iaitu “Sensasi Jawi” .

98

Yang Berbahagia Dato’/Tuan-tuan/Puan-Puan

6. Tulisan Jawi telah mula bertapak seterusnya menjadi tulisan
rasmi di negara kita selari dengan kedatangan Islam ke rantau ini.
Namun, selepas kedatangan penjajah yang memperkenalkan tulisan
rumi , penggunaan tulisan Jawi telah menjadi semakin terhad dan
terpinggir.

7. Kesannya generasi muda bahkan umat Islam secara
keseluruhannya bukan sahaja terpisah daripada kebudayaan Islam
yakni tulisan Jawi itu sendiri, bahkan telah kehilangan makna-
makna dan juga kefahaman yang Islami di sebalik setiap patah
perkataan Jawi yang bersumber daripada bahasa Arab itu.

Dato’/Tuan-tuan/Puan

8. Tulisan Jawi masih digunakan di kebanyakan negara yang
mempunyai ramai penduduk berbangsa rumpun Melayu. Contohnya
di Brunei, kerajaan mereka telah mewajibkan penggunaan tulisan
Jawi di papan tanda dan semua bentuk paparan umum di negara
tersebut sejak 1988. Selain itu, tulisan Jawi juga dicetak pada wang
kertas dan kad pengenalan mereka. Apa yang menariknya ialah
mereka merujuk sistem ejaan Jawi yang diterbitkan oleh Dewan
Bahasa dan Pustaka Malaysia.

9. Di Malaysia kesedaran mengenai tulisan Jawi ini dilihat sudah
semakin meningkat namun bagi saya masih boleh ditambah baik.
Selain penggunaan tulisan Jawi dalam dokumen-dokumen rasmi
Jabatan Agama Islam Negeri-Negeri, ada sesetengah negeri seperti
Kedah, Terengganu, Kelantan dan Johor telah menggunakan tulisan
Jawi pada papan-papan iklan dan nama jalan. Saya yakin inisiatif
yang sama ini jika dicontohi lebih ramai pihak, maka martabat
tulisan Jawi di negara ini pasti akan lebih terjaga dan dipandang
tinggi.

99

10.  Kita lihat negara-negara maju lain seperti Jepun, Korea dan
China, mereka tidak segan silu malah berbangga dengan bahasa dan
tulisan warisan tradisi mereka. Maka demikian juga kita berharap
tulisan Jawi akan terus dipelihara dan diangkat oleh masyarakat
khususnya generasi muda.

11. Di peringkat agensi YB Menteri di Jabatan Perdana Menteri
(Hal Ehwal Agama) dan Jakim secara khususnya kami mempunyai
beberapa ketetapan yang telah diputuskan di peringkat pengurusan
tertinggi berkaitan penulisan Jawi. Antaranya ialah penggunaan
sekurang-kurangnya 30 % tulisan Jawi pada banner atau bunting
dan sijil-sijil program. Selain itu kita juga telah memperkenalkan
hari Jumaat sebagai hari tulisan Jawi. Pada peringkat awal ini semua
kakitangan akan memakai tanda nama (nametag) tulisan Jawi pada
setiap hari Jumaat dan perkara ini kami akan tambah baik sehari ke
sehari insyaAllah.

12. Akhir kata, saya mengucapkan selamat menjayakan Karnival
Semarak Jawi@JAKIM. Semoga setiap perancangan dan gerak kerja
yang kita laksanakan ini dikira sebagai amal kebajikan di sisi Allah
SWT.

Dengan lafaz Bismillahirahmanirahim saya dengan sukacitanya
merasmikan Karnival Semarak Jawi@JAKIM 2021 ini.
Sekian, Wabillahi taufik wal hidayah wassalamualaikum
WarahmatullAhi Wabarakatuh.

100

Program Karnival Semarak
Jawi@JAKIM 2021

Program berkonsepkan informasi dan
santai bertemakan “Sensasi Jawi”

Penggunaan Tulisan Jawi menjadi tulisan
rasmi masyarakat Melayu sejak kedatangan
Islam ke Nusantara pada abad ke- 14 masihi.

Penggunaan tulisan Jawi digunakan oleh
rumpun Melayu di seluruh Nusantara.

Di Malaysia penggunaan tulisan Jawi di dalam
dokumen rasmi Jabatan Agama Islam. JAKIM
menyemarakkan penggunaan tulisan Jawi
sebanyak 30% di gegantung, kain rentang, sijil-sijil
dan Hari Jumaat sebagai Hari Jawi.

Aktiviti yang yang disediakan sesuai untuk
semua peringkat umur dan bangsa

Program kerjasama antara Jabatan Kemajuan
Agama Islam Malaysia dengan Perpustakaan
Negara Malaysia bagi menyokong
penggunaan tulisan Jawi kepada masyarakat.

101

AMANAT KETUA PENGARAH MAJLISPERHIMPUNAN
JABATAN KEMAJUAN ISLAM MALAYSIA(JAKIM)

MUKADIMAH

1. Alhamdulillah, saya mengucapkan syukur ke hadrat Allah SWT
kerana dengan izin-Nya, kita dapat berkumpul lagi pada kali ini
dalam Majlis Perhimpunan Bulanan JAKIM bagi bulan Oktober
2021. Terima kasih kepada semua warga JAKIM yang dapat
menyertai acara ini secara fizikal mahupun secara maya. Saya
kira, ini merupakan Majlis Perhimpunan Bulanan JAKIM yang
terakhir buat diri saya.

AL FATIHAH BUAT AHLI KELUARGA YANG KEMBALI KE
RAHMATULLAH

Tuan-tuan dan Puan-puan Sekalian,

2. Sebelum saya meneruskan ucapan, seperti biasa saya ingin
menjemput semua untuk sama-sama kita membaca Ummul
Kitab untuk dihadiahkan kepada ahli keluarga dan sanak saudara
warga JAKIM yang telah kembali ke rahmatullah, khususnya
dalam tempoh sebulan yang lalu. Al-Fatihah. Termasuk warga
Jakim yang mendahului kita.

PEGAWAI YANG BERTUKAR DAN BERSARA

Tuan-tuan dan Puan-puan Sekalian,

3. Sebentar tadi kita telah saksikan rangkuman informasi
pergerakan pegawai JAKIM sama ada yang telah diberi
pemangkuan kenaikan pangkat, senarai pegawai yang bertukar
keluar, bertukar masuk dan sebagainya. Syabas dan tahniah
kita ucapkan buat mereka semua khususnya kepada Ustaz
Aminuddin bin Mohamad yang telah diberi amanah sebagai

102

Pengarah Kanan ILIM dan Ustazah Norsafina binti Zainal
yang telah diberi amanah sebagai Pengarah Kanan Bahagian
Penyelidikan. Sama-sama kita mendoakan agar semua warga
Jakim cemerlang di mana sahaja. Tahniah juga kepada Dato’
Sirajuddin bin Suhaimee dan Dato’ Selamat bin Paigo yang telah
disahkan ke gred Jusa C pada 19 Disember 2020.

ANALISA PENCAPAIAN SEPANJANG MENJADI KP JAKIM

Tuan-tuan dan Puan-puan Sekalian,

1. Seperti yang semua sedia maklum, bahawa saya akan mula
bersara wajib pada 8 November depan. Dengan persaraan saya
sebagai KP JAKIM, sudah pasti akan ada pengganti KP JAKIM
yang baharu. Sekali lagi ingin saya maklumkan kepada semua,
bahawa jawatan KP JAKIM adalah tertutup dan khusus buat
Pegawai Hal Ehwal Islam, JAKIM. Saya yakin dan percaya, pihak
stakeholders kita telah membuat pertimbangan yang terbaik
khususnya dalam soal pelan penggantian kepimpinan JAKIM di
semua peringkat. Kita doakan barisan kepimpinan JAKIM yang
sedia ada ini akan dipilih menerajui JAKIM bersama seluruh
warga JAKIM yang taat dan setia.

2. Suatu perkara yang sentiasa saya sebut dan nasihatkan buat
semua warga JAKIM, siapapun yang dipilih dan diberi
kepercayaan memimpin kita, tugas kita ialah mengekalkan
semangat setiakawan, muafakat dan kerjasama. Tanpa semangat
ini, sudah pasti tugas kita untuk melebarkan risalah di atas muka
bumi ini pasti akan menjadi sulit dan sukar.

103

Saudara dan Saudari Sekalian,

3. Syukur alhamdulillah, sepanjang lebih kurang 35 tahun 5
bulan saya sebagai penjawat awam di negara yang tercinta ini
begitu besar ertinya buat diri saya. Bermula sebagai Penolong
Pengarah, Bahagian Penyelidikan Hal Ehwal Islam, Jabatan
Perdana Menteri pada tahun 1986, pernah dipinjamkan sebagai
Pegawai Agama, Kedutaan Besar Malaysia, Tokyo, Jepun pada
tahun 1997, dilantik sebagai Ketua Penolong Pengarah, Bahagian
Penyelidikan Jakim (2005-2009), Ketua Penolong Pengarah
(Agama), Bahagian Agama dan Kaunseling, Ibu Pejabat Polis
Diraja Malaysia, Bukit Aman (2008- 2009), ditugaskan sebagai
Atase Agama, Bahagian Agama, Kedutaan Besar Malaysia,
Jakarta, Indonesia (2009- 2013). Kemudian saya diberi amanah
sebagai Pengarah Jakim Cawangan Sarawak (2013-2017),
Pengarah Jabatan Agama Islam Wilayah Persekutuan (JAWI)
(2017-2018), kemudian dipinjamkan sebagai Ketua Pegawai
Eksekutif, Majlis Agama Islam Wilayah Persekutuan (MAIWP)
(2018- 2020), kembali semula ke Ibu Pejabat sebagai Timbalan
Ketua Pengarah (Operasi) pada 1 April 2020 – 14 Januari 2021,
sebelum dilantik sebagai KP bermula 15 Januari 2021.

4. Saya sebutkan semua ini kerana sepanjang saya menjawat
jawatan sebagai pegawai kerajaan, tidak pernah terfikir pun
bahawa saya pada suatu hari nanti akan bersara sebagai Ketua
Pengarah JAKIM. Namun, inilah yang dikatakan takdir,
bahawa kita sebagai hamba hanya perlu melaksanakan apa
yang dipertanggungjawabkan kepada kita dengan seikhlas dan
sepenuh hati, selebihnya kita berserah dan bergantung kepada
ketentuan Ilahi. Terima kasih tidak terhingga kepada pihak
kerajaan kerana telah banyak jasa dan sumbangan kepada saya
selama ini dan saya bersyukur kepada Allah SWT yang telah
banyak mengurniakan limpah rahmatNya buat diri saya.

104

5. Dalam setiap penempatan ini, saya akur kepada arahan ketua/
Ketua Pengarah;
i. Tidak pernah berkata tidak kepada arahan ketua
ii. Menjaga nama baik ketua dan jangan sandar kekurangan

 kita sebagai kelemahan ketua
iii. Jangan perkecil pegawai lain kepada ketua
iv. Jangan ketua lihat – masalah di pejabat ini berpunca

 daripada kita

6. Dalam tempoh tidak sampai setahun saya menjadi KP JAKIM,
saya telah cuba sedaya upaya bersama pasukan JAKIM untuk
melaksanakan sesuatu yang terbaik buat agama, bangsa dan
negara. Tugas mentadbir dan mengurus agensi agama yang
berprestij seperti JAKIM bukanlah sesuatu yang mudah. Banyak
serpihan kaca dan sarang labah-labah di depan . Benarlah
kata-kata yang sering kita dengar, bahawa amanah memimpin
bukanlah sesuatu yang boleh diimpikan apatah lagi mahu
dibangga-banggakan. Ini kerana pada setiap saat dan detik,
tidak kira masa dan waktu, di pejabat, dalam kenderaan, hatta
ketika hari cuti bersama keluarga sekalipun, jiwa dan roh
kita seolah-olah diabadikan terhadap tugas dan amanah yang
dipertanggungjawabkan buat diri kita.

7. Menerima jawatan Ketua Pengarah JAKIM dalam tempoh
negara sedang berperang besar melawan pandemik COVID-19
merupakan sebuah pengalaman yang sukar dalam hidup saya
apatah lagi semasa saya baru menjalani pembedahan kaki dan
dinasihatkan bertongkat lagi. Namun, berkat kerjasama pasukan
pengurusan yang mantap, dengan pimpinan YB Menteri dan
YB Timbalan Menteri yang jelas visi dan misi, didokong oleh
jentera pelaksana yang ikhlas dan setia, akhirnya saya mampu
mengemudi bahtera besar bernama JAKIM dalam tempoh
masa yang ditetapkan. Saya sedar, saya bukanlah nakhoda yang
terbaik dan sempurna dalam melayarkan bahtera besar seperti
JAKIM ini. Namun saya berbangga kerana mempunyai pasukan
panglima yang cekap dan bijaksana dengan dokongan tentera

105

yang taat dan setia telah bertungkus lumus memastikan visi,
misi dan fungsi JAKIM dapat dipandu dengan sebaik mungkin.
Alhamdulillah, dengan berkat muafakat dan kerjasama semua,
agenda perancangan sepanjang tempoh saya memimpin JAKIM
dapat kita kecapi bersama. Walaupun bukanlah semua yang kita
rancang dapat dicapai dengan sempurna 100 peratus, namun
setakat ini kita boleh berbangga dengan usaha yang dibuat dan
saya yakin akan diteruskan oleh generasi akan datang.

8. Antara pencapaian yang dekat dengan hati saya sepanjang
menjadi KP ini ialah;
i. Pelaksanaan Program Musaadah Covid-19 JAKIM - Yayasan

 Waqaf Malaysia
ii. Penubuhan Pasukan MyCareCov19 JAKIM
iii. Pelancaran Pelan Anti Rasuah Organisasi JAKIM 2021-2025
iv. Menjernihkan salah laku pegawai

9. Keutamaan saya yang terhad pada waktu ini adalah;
i.     Peraturan pengurusan dan kesempurnaan tugas
ii.     Bina jati diri professional dan protokol pegawai .

Tuan-tuan dan Puan-puan Sekalian,

10. Sepanjang lebih 35 tahun 5 bulan menjadi Pegawai Hal Ehwal
Islam JAKIM, saya menzahirkan rasa bangga kerana ia merupakan
sebahagian dari lipatan sejarah dalam sejarah kehidupan saya.
Dengan sebab amanah yang dipertanggungjawabkan inilah
saya mampu membina nilai-nilai positif dalam kehidupan diri
saya sendiri. Justeru, saya mengambil kesempatan ini ingin
berpesan kepada tuan/puan semua, bahawa apa sahaja peluang
yang kita perolehi, maka bersyukurlah sebaiknya. Ini kerana
seperti mana pesanan Allah SWT bahawa sesuatu yang kita
rasakan ianya baik buat diri kita, mungkin ia tidak baik di sisi
Allah SWT. Mungkin sesuatu yang kita rasa tidak baik buat
kita, namun ianya baik di sisi Allah SWT. Justeru, kita harus
percaya bahawa apa yang ditakdirkan buat kita oleh Allah SWT,
semuanya ada kebaikkannya. Hanyasanya diri kita sebagai

106

hambaNya yang lemah tidak mampu untuk menta’akul sesuatu
yang telah ditakdirkan buat kita.

11. Hargailah keberadaan tuan/puan selama bertugas di JAKIM.
Inilah antara agensi yang secara khusus menjalankan usaha
ke arah memartabatkan Islam dan ummatnya di negara yang
tercinta ini. Justeru, saya berpesan kepada anda semua 3
perkara:

i. Kekalkan dan suburkan semangat setiakawan,
permuafakatan dan kesalingan antara warga;

ii. Bekerjalah dengan ikhlas dan sepenuh hati demi nama
JAKIM sebuah agensi yang menjaga dan memartabatkan
Islam; dan

iii. Anggaplah bahawa keberadaan kita di JAKIM ini
sebagai sebahagian dari usaha dakwah yang diwariskan
oleh Nabi SAW sebagai amanah kita bersama.

12. Saya ingin berpesan kepada rakan-rakan semua khususnya yang
masih muda dalam perkhidmatan, berusahalah pada setiap masa
untuk bersaing secara sihat dalam meningkatkan keupayaan
kompetensi yang sesuai dengan jawatan yang kita sandang.
Sentiasalah belajar dengan cepat dan pantas agar kita mendapat
keyakinan dan kepercayaan dalam melaksanakan sesuatu
tugas dan tanggungjawab yang diharapkan oleh pelanggan
dan stakeholders. Saya menaruh keyakinan tinggi khususnya
buat Bahagian Dasar Kemajuan Islam (BDKI), Bahagian
Pengurusan Sumber Manusia (BPSM) dan ILIM bahawa
tugas menyusun perancangan dalam memastikan pemilihan
dan perlantikan, penempatan, latihan dan pembangunan,
pengurusan prestasi, kenaikan pangkat, laluan kerjaya serta
perancangan penggantian kepimpinan PHEI JAKIM adalah
suatu wasiat yang perlu diberi perhatian serius.

107

13. Saya juga mengambil kesempatan pada pagi ini untuk
mengucapkan setinggi-tinggi penghargaan, tahniah dan terima
kasih kepada semua Bahagian yang telah berjaya melaksana
program-program yang dirancang dengan jayanya sepanjang
tahun ini. Prestasi pengurusan kewangan JAKIM juga
alhamdulillah setakat ini berada di landasan yang baik. Kita
mendoakan sebelum akhir tahun ini, semua yang kita rancang
bersama akan dapat disempurnakan dengan jayanya.

14. Mengakhiri ucapan, oleh kerana bimbang kemungkinan tiada
ruang rasmi sebegini untuk bertemu lagi selepas ini, saya ingin
menyusun sepuluh jari memohon kemaafan buat semua warga
JAKIM yang jauh mahupun yang dekat, andai kata ada salah
silap dan saya pasti sebagai manusia biasa saya tidak dapat lari
dari salah dan silap sama ada disengaja atau tidak disengajakan,
maafkanlah saya dan saya juga telah maafkan anda semua.
Antara doa saya selalu sebut selepas solat lima waktu ialah
ampunkan ketua saya dan ampuni pegawai-pegawai dan
kakitangan saya. Semoga kita bertemu lagi nanti dalam keadaan
lapang dari salah dan silap sesama kita.

Sekian, Wabillahi taufik wal hidayah wassalamualaikum
WarahmatullAhi Wabarakatuh.

108

Amanat Terakhir
YBhg. Datuk KP Majlis Perhimpunan Bulanan JAKIM

Bacaan Ummul
Kitab Al-Fatihah

buat ahli keluarga
dan warga
Jakim yang

telah kembali ke
rahmatullah.

Pertukaran
pagawai dan
pesara Jakim

Pelan
penggantian

KP Jakim
terbaharu

KEWAJIPAN

Tidak pernah
berkata tidak

kepada arahan
ketua

Jangan
perkecil

pegawai lain
kepada ketua

Jangan ketua lihat
masalah di pejabat

ini berpunca
daripada kita

Menjaga nama baik
ketua dan jangan

sandar kekurangan
kita sebagai

kelemahan ketua

109

PENCAPAIAN

Pelaksanaan
Program

Musaadah Covid-19
Jakim-Yayasan
Waqaf Malaysia

Penubuhan
pasukan

MyCareCov19
Jakim

Pelancaran Pelan
Anti Rasuah
Organisasi

Jakim
2021-2025

Menjernihkan
salah laku
pegawai

Menerima jawatan
sebagai Ketua Pengarah
Jakim dalam tempoh
negara menghadapi
Pandemic Covid 19

Keupayaan
dan kerjasama berpasukan

Kerjasama pasukan
pengurusan Jakim
membantu bagi
melaksanakan visi dan
misi yang disokong oleh
semua kakitangan JAKIM

1 2

KEUTAMAAN

Peraturan
pengurusan dan
kesempurnaan

tugas

Bina jati diri
professional
dan protokol

pegawai
yang betul

110

35 tahun dalam
perkhidmatan

Telah membina nilai-nilai
positif dalam kehidupan

diri sendiri

Hargai kehidupan dan kerjaya

Kekalkan dan suburkan semangat
setiakawan, permuafakatan dan

kesalingan antara warga

Bekerja dengan ikhlas dan
sepenuh hati

Bekerja sebagai
dakwah dan ibadah

111

Mengharapkan BDKI
JAKIM, menyusun

perancangan
memastikan
pegawai dan

kakitangan Jakim
berpeluang untuk
kemajuan kerjaya.

Sahabat yang masih
baharu dalam
perkhidmatan

Berusaha
setiap masa

Bersaing secara
sihat dalam

meningkatkan
keupayaan
kompetensi

Cepat dan pantas
belajar supaya

mendapat
kepercayaan dalam
pelaksanaan tugas

oleh pelanggan
dan stake holders

Nasihat

112

MANHAJ RABBANI, UMMAH BERKUALITIMANHAJ RABBANI, UMMAH BERKUALITI
(Disiarkan di akhbar Utusan Malaysia, 9 Ogos 2021)

Oleh:
Datuk Abdul Aziz bin Jusoh

Ketua Pengarah
Jabatan Kemajuan Islam Malaysia

Kehidupan manusia di muka bumi ini jika dilihat daripada segi
sunnatullah dan kelangsungannya sentiasa mengalami perubah-
an. Hal ini dijelaskan oleh Allah SWT dalam surah al-Rum ayat
54 melalui firman-Nya yang bermaksud: "Allah yang menciptakan
kamu bermula dengan keadaan lemah selepas berkeadaan lemah
itu Dia menjadikan kamu kuat. Setelah itu Dia menjadikan kamu
lemah pula serta tua beruban. Dia menciptakan apa yang dikehen-
daki-Nya dan Dialah jua yang Maha Mengetahui lagi Maha Berkua-
sa". Firman Allah ini merupakan suatu peringatan agar manusia
sentiasa menyedari bahawa perubahan keadaan fizikal diri mas-
ing-masing adalah merupakan suatu hakikat yang harus diterima
tanpa sebarang bantahan dan pertikaian.

Perubahan diri manusia bukan dilihat daripada aspek fizikal sema-
ta-mata, namun apa yang turut penting untuk dilihat adalah peru-
bahan sikap dan anjakan paradigma manusia itu sendiri. Oleh yang
demikian, Islam menganjurkan anjakan diri daripada tidak baik
kepada baik dan daripada baik kepada yang lebih baik. Keadaan
ini merupakan salah satu daripada manifestasi konsep hijrah yang
wajar dihayati dalam diri setiap umat Islam.

Justeru, Kerajaan telah memperkenalkan tema Ma‘al Hijrah 1443H
/ 2021M pada tahun ini iaitu Manhaj Rabbani, Ummah Berkualiti
yang merupakan sebuah tema yang sangat signifikan kepada umat
Islam di negara ini. Walaupun kita masih berdepan dengan kemelut
pandemik COVID-19 sejak lebih setahun lalu, tema ini bagaikan
suatu motivasi kepada ummah untuk sentiasa berjiwa besar dalam
mendepani apa jua keadaan dan situasi sukar.

113

Rabbani bukan sahaja bermaksud sesuatu yang berkait dengan nilai
ketuhanan, namun ia membawa pengertian yang lebih luas melipu-
ti pelbagai aspek kehidupan. Setiap amalan insan dalam kerangka
konsep Rabbani bermaksud sebarang perbuatan atau pertimban-
gan seseorang individu dengan menjadikan Allah SWT sebagai pe-
doman dan sumber petunjuk utama di dalam kehidupan seharian.
Manhaj Rabbani membawa maksud bagaimana cara atau jalan un-
tuk menjadikan ummah meletakkan Allah SWT sebagai keutamaan
dan panduan dalam segala amalan, perbuatan dan matlamat hidup
serta diniatkan semata-mata kerana-Nya.

Dasar Manhaj Rabbani  yang diperkenalkan Kerajaan berpaksikan
kepada tiga ciri utama iaitu Thaqafah (keilmuan), Ruuhaniyyah
(kerohanian) dan Dakwah (aktivisme). Usaha pengenalan kepada
dasar ini merupakan inisiatif untuk meletakkan tadbir urus negara
berasaskan kepada Maqasid Syariah bagi membawa hala tuju ber-
sama dalam memacu pentadbiran Islam di negara ini. Teras kepada
dasar ini jelas bertujuan bagi mencapai objektif untuk melahirkan
insan, organisasi dan negara Rabbani berasaskan kepada tujuh (7)
prinsip utama iaitu 'Rahmat', 'Aman', 'Bertuhan', 'Bakti', 'Adil', 'Nu-
rani' dan 'Insani'.

Tujuh prinsip ini telah diterjemahkan mengikut tujuh bidang
keutamaan yang ada di bawah bidang pengukuran i-MaqSD. I-Ma-
qSD yang merupakan integrasi Maqasid Syariah dengan Sustain-
able Development Goals (SDGs) adalah inisiatif dan inovasi baharu
tadbir urus yang telah dibangunkan oleh Jabatan Kemajuan Islam
Malaysia (JAKIM) merangkumi Perundangan dan Kehakiman Sya-
riah; Pendidikan dan Pembangunan Insan; Sosio Ekonomi Um-
mah; Dakwah dan Media; Institusi Masjid; Kepimpinan dan Tadbir
Urus serta Penyelidikan dan Kefatwaan.

114

Maqasid Syariah adalah satu disiplin ilmu yang dikembangkan
oleh para ulama untuk kita memahami tujuan suatu pensyariatan
itu diturunkan. Namun, pada masa kini ia bukan lagi satu disiplin
ilmu yang khusus bagi ahli usul fiqh, bahkan ia turut didedahkan
kepada masyarakat awam agar dapat difahami dan dihayati sebagai
panduan dalam melaksanakan sesuatu perbuatan berteraskan
syarak. Apabila dikaitkan dengan pentadbiran dan tadbir urus
Islam, Maqasid Syariah merupakan satu sistem nilai dan standard
amalan yang mempunyai peranan luas dalam sistem pembangunan
sesebuah negara dan pembangunan modal insan.

Ummah yang meletakkan ciri Rabbani sebagai keutamaan dalam
cara hidup sudah semestinya dapat menjalani kehidupan yang
berkualiti. Al-Quran dan hadis sentiasa dijadikan rujukan utama
dalam kehidupan di dunia bagi menjamin kejayaan hakiki di akh-
irat. Malahan jika dikaji dari sudut sejarah, tamadun Islam tidak
bertitik-tolak atau bermula seperti tamadun lain iaitu menjadikan
kawasan sungai yang berdekatan sebagai asas kehidupan material.
Sebaliknya, pencetus kemunculan tamadun Islam adalah berasas-
kan kewajiban agama dengan menuntut ilmu.

Masyarakat berminda kelas pertama merujuk kepada masyarakat
yang berpengetahuan, mampu berdaya saing, berbudaya kerja
cemerlang, berintegriti dan mampu menghayati dan menghargai
sejarah negara, budaya, bangsa dan agamanya. Asas kepada usaha
memupuk minda kelas pertama adalah berteraskan keupayaan
meningkatkan ilmu pengetahuan seterusnya menggerakkan
kreativiti dan inovasi mereka.

115

Kita tidak hanya semata-mata memandang pembangunan fizikal
sebagai ukuran kemajuan sesebuah masyarakat, tetapi ia harus juga
disertai dengan kekayaan mentaliti. Selain itu, kekayaan moral turut
mustahak meliputi aspek akhlak mulia, nilai murni, budi bahasa,
integriti, beretika dan beriltizam tinggi. Kesemua ini memainkan
peranan penting dalam pembentukan masyarakat yang berkualiti
dan seimbang antara jasmani, emosi, rohani dan intelektual serta
berupaya untuk menghadapi rintangan tanpa berkeluh-kesah ker-
ana yakin bahawa segala yang berlaku termasuklah ujian wabak
pandemik COVID-19 yang kita hadapi kini adalah qada’ dan qadar
daripada Allah yang mengandungi seribu satu hikmah tersembunyi.

Umat Islam harus bangkit dan berupaya menjadi umat yang
dihormati dan disegani di seluruh dunia. Sehubungan itu, kisah-
kisah kejayaan (success stories) atau inovasi yang dihasilkan
oleh umat Islam dalam pelbagai bidang seperti keagamaan, sains
perubatan, sains dan teknologi, kejuruteraan, pembangunan insan
dan lain-lain wajarlah diketengahkan. Oleh yang demikian, untuk
melahirkan keluarga, masyarakat dan ummah yang berkualiti iaitu
ummah hebat dalam melaksanakan amanah sebagai khalifah Allah
SWT di muka bumi ini, maka ia memerlukan kepada penghayatan
setiap individu yang berprinsipkan Manhaj Rabbani.

116

Tema Ma‘al Hijrah 1443H
/ 2021M pada tahun ini
iaitu Manhaj Rabbani,
Ummah Berkualiti yang
merupakan sebuah
tema yang sangat
signifikan kepada umat
Islam di negara ini

Perubahan diri
manusia tidak hanya
dilihat dari aspek
fizikal, perubahan
sikap dan anjakan
paradigma itu sendiri
jauh lebih bermakna.

Keadaan ini merupakan
salah satu daripada
manifestasi konsep
hijrah yang wajar
dihayati dalam diri setiap
umat Islam.

Tema Ma‘al Hijrah 1443H
/ 2021M pada tahun ini
iaitu Manhaj Rabbani,
Ummah Berkualiti yang
merupakan sebuah
tema yang sangat
signifikan kepada umat
Islam di negara ini

Perubahan diri
manusia tidak hanya
dilihat dari aspek
fizikal, perubahan
sikap dan anjakan
paradigma itu sendiri
jauh lebih bermakna.

Keadaan ini
merupakan salah
satu daripada
manifestasi konsep
hijrah yang wajar
dihayati dalam diri
setiap umat Islam.

Tema Ma‘al Hijrah 1443H / 2021M pada tahun ini iaitu
Manhaj Rabbani, Ummah Berkualiti yang merupakan
sebuah tema yang sangat signifikan kepada umat
Islam di negara ini. Perubahan diri manusia tidak hanya
dilihat dari aspek fizikal, perubahan sikap dan anjakan
paradigma itu sendiri jauh lebih bermakna.  Keadaan
ini merupakan salah satu daripada manifestasi konsep
hijrah yang wajar dihayati dalam diri setiap umat Islam.

117

118

119

120

Kalam